url: =JAN 21 GAMTAT HOIH IN VANGNEI Ireland Gam pan Thupuak: Elizabeth le Mercha ~ MUC\nJAN 21 GAMTAT HOIH IN VANGNEI Ireland Gam pan Thupuak: Elizabeth le Mercha\nAdmin 11:09:00 AM Articles, MISSION NEWS\nGAMTAT HOIH IN VANGNEI\nIreland Gam pan\nThupuak: Elizabeth le Mercha\n“Ka min Elizabeth hi. Unau kua ka pha uh a, pasal nei masa penpen ka hi hi. Ka pasal tawh kiten zawh kha thum khitteh kikhen ka hih manun a kamsia khat ka hi hi. Ka pasal in hong vua vua ahih manin a kikhen ka hi uh a, ka pa kiang ka gen hangin hih thu tel thei lo hi. Kei bek bek hong mawhsakin, mi ginalo khat bangin hong ngaihsun hi.\n1980 kumin tumging tuamtuam a tum kipawlna khat ah ka lut a, taamngai ka tum hi. Tua kum mahin ka vek un USA ka pai uh hi. USA ka om sungun mawtaw tawh tai 20,000 bang ka zin uh a, ni 71 sungin 63 vei bang tumging ka tum uh hi. Hih ka khualzinna panun Mercha tawh ka kithei kha hi. Amah zong taamngai tum khat mah hi-in, ka kikholhna uh hong sawtin ka kiteng uh hi.\nKum khat khitteh nau ka nei uh hi. Mercha tawh nuntakkhop ka sa hi. Ahi zong in Elizabeth in inn a va ciah sialin a kapsa-in a pasal kiang hong zuan kik den hi. A pasal Mercha in lamdangsa-in bang hangin kap na hiam, ci-in dong hi. Elizabeth in a nu le pa kiang a hawh sialin, nawlkhin tuak kha den hi. Tua hi-in biakna kici peuhmah awlmawhlo dingin ngaihsun hi. Ahi zongin Elizabeth in am nu le pa omzia le Mercha’ nu le pa omzia a etkak ciangin Mercha’ nu le pa in nuamsa, lungnuam, mi it uh ahih manin lamdangsa hi. Tua hun laitakin Mercha in SDA a suah nai loh hangin Mercha nu le pa in Elizabeth hoihtak hopih in it uh hi. Mercha’ pa in Romania gam ah Adventist pawlpi makai khat hi-in, buai-na tuamtuam lemtuahin Romania gam mun tuamtuam ah zin kawikawi hi.\nKhat veivei Mercha’ nu le pa in Elizabeth inn ah va hawh zel uh hi. Elizabeth innkuan in Pasian i it nak leh Sabbath tawlnga kei taleng, Pasian in hong it veve hi, ci-in Sabbath awlmawh lo uh hi. Mercha’ nu le pa in bel Saturday ni-in bang mah sem lo uh hi. Amau innkuan nopsa mahmah uh hi. Hih bang hun sungin Mercha in Sabbath thu hong kan khia hi. Mercha in orchestra kici tumging tum kipawlna ah kihel in Saturday ni-in tumging tumin pai den ahih manin Sabbath tawlnga thei lo hi. Tua bang teng tawh ni khat Mercha in cycle a tuanna ah tuahsia hi. Mawtaw khat in a nung panin nakpi takin phu-khaa ahih manin a cycle huih lakah pi 20 bang kilawn to hi. Pasian in sihna ding panin honkhia hi. A violin bel zat theih ding hi nawn lo hi. Mercha in a tuahsiatna hangin liamna tampi nei hi. Pasian in a si ding dinmun panin a hotkhiatna hangin Mercha in a beisa-in a nunzia ngaihsun kik in, 2007 ciangin tui kiphum hi.Elizabeth in tuiphum ding khensat nai lo hi. Catholic biakna sungah lungnopna ngah kisa lo ahih manin 2014 kumin pastor Mark Finley leh Dr. Michael Hasel in Pasian thuhilhna-a Elizabeth zong nitak sial thungai den hi. Ahi zongin tui kiphum ding khensat thei nai lo hi. A kigen thute hoihsa, man sa mahmah hi. 2016 kum February kha sungin tui kiphum hi.\nElizabeth in Mercha’ nu le pa gamtat zia le tong hoih a muh ciangin SDA pawlpi sungah tui kiphum ding hong khensat ahi hi.\nI gamtat zia le tong in thuhilhna lian penpen ahi hi.\nIrish mite bup 90% in Roman Catholic biakna zui uh hi. Ahi zongin 30% bek kikhawm uh hi. Tu quarter 13th Sabbath School sumpi in Irish gamah biakinn lam nadingin kipuak ding hi.\nMUC in Laibung khuathak a pawlpi huhna dingin kipuak ding hi.


timestamp: atn

url: =Spanish Tourist khat Kawlgam ah ki bawlsia leuleu :: ZOMI DAILY\nposted on 26 February 2015 at 10:56 pm Lomkholna: Myanmar, News, Sawltak, World\nKawlgam ah khualzin in honghawhpak ahi Spain gampan Spanish Tourist khat aneihsa kisut bekthamlo, amizong ki satliamgawp cih Irrawaddy News in genkhia hi. Yangon khuapi pan Tai 50 kiim agamlatna aom Pegu Township, Badagon khuasung ah tukalsung thupiang ahihi.\nHih Spain gampan hongzinpa minpen Carlos kici a, kum 31 khawng aphapan khat ahihi. Monday ni nitaklam Setbing (Bicycle) atuan laitak aneihsa kisut in, amizong akisatliam ahihi. Pegu Township Police Station No. 3 te genkhiatna ah asat kua cih kitheician nailo a, aliampa ahi Carlos pen Rangoon General Hospital ah kipuaksuk cihhi.\nThuthang kizakna ah Carlos pen limliam mahmah a, alu, akhut, akhuk, akhe, agil muntampitak ah liamzihziah in mulkimhuai mahmah cihi.\nAneihsa bangmah ki laksak manlo cisam a, ahi zongin apumpi limliam mahmah a, Thailand ah zatui zaha kibawlding in tuni in kipuaksuak cihzong kiza hi. Hihvai hangin Police Station ah Article 394 tawh thu kibawl a, ami aki kankhiat theihleh atawmpen kum 10 peuhmah thongdan tuaktheiding hi.\nKawlgam pen Tourism Industry aginat luat naihetloh banah hihbang in gamdangmi hongzin sunsun te tuahsiathei citciat hi. Nunglam deuh inzong Japan numei khat Mandalay Division sungah buan thuak bekthamlo, aki buankhit ciangin thahlup thuaklailai mawk hi. Gamdang mite’n Kawlgam hong gimneih semsemding patauhhuai mahmah hi ci’n Union of Myanmar Travel Association pan General Secretary asem laitak ahi Hnaung Hnaung Han inzong genkhia hi. ZD Sawltak\nPrevious: New York City pan ISIS galkap tumsawm mi 3 te ~ ZD\nNext: ZDF pan akhawnkhong Sang Sia/Siamah Pilna Khantoh nading Tentan Sapna


url: =Lengtong Pauno ading huhnget sakna :: ZOMI DAILY\nLengtong Pauno ading huhnget sakna\nposted on 25 June 2019 at 8:59 am Lomkholna: LengtongPauno, News, Zomi, ZYA\nLeitungbup Zomite, Zomi sungah la lam tawh kisai hong lamsang mahmah le minam dangte nangawn in hong ki sialhpih mahmah Pu Lengtong Pauno pen ZYA Sisan gospel pai cil lai a hong kipia khia mahmah banah “Na sisan tawh honkhia in” cih la hong phuahsak Zomi 100 ah 100 a pom Zomi ading aki piakhia mahmah khat ahi hi.\nNuntak khuasak haksatna hangin Malaysia ah a tatetawh sum thalawh in om himah le cidamna lam in zolo, bangmah na semzo tuanlo ahih manin atate nusia in Kawlgam lamah khuasak kik sawm hi. Pasian thupha tawh Australia ah vapai thei in tua pan Zomipihte huhna mahtawh Kalaymyo Thazin veng khuanawl khat ah ten theih nading innmun leitang neu khat hong neizo hi.\nTuaban ah a kisam lai giah theih nading innno khat Leitungbup Zomite kipawlkhawm in guan zoleng ci in lunggulhna tawh ZYA HQ in palaisem in hih huhngetna lai kong khahkhia uh hi.\nTua ahih manin Zogam Labupi Pu Lengtong Pauno om nading Inn no khat neihzawh nading mimal kimin pek 1 pek 2 tawh mapang khawm dingin i kizawn a, a nuaia min le phone number tawh kizom in i hanciam khoppih tekding kizasak hihang.\nSia Kham Do Dal,\nZYA General Secretary,\nPrevious: USA, Tulsa pan Lia Niang Sian Cing (Nahnuai, Samte beh) in hongnusia\nNext: Tedim leh Chin State Nai-ngan-ye ~ Khup Khan Thang\nPastor Mung Tawng te nupa cidam takin Tulsa ongtung kik\nKalaymyo, Singunau vengsung ah Motorcycle kitaih, mi 1 si\nCollege, University ah Major teelziading ~ Sia Vum Lian Pau\nA awlmawh huai i awlmawh loh Politics\nTulaai Leitung Thuthang tuamtuam te October 5,2016


url: =MIZOGAM HIANGMUN KHUA KHANLAWHNA THU – Tears Gospel Ministry\nMIZOGAM HIANGMUN KHUA KHANLAWHNA THU\n2012-11-07 September 24, 2016\nUSA a om Pa Zam Cin Mang leh Nu Cing Ngaih Nuamte nupa veina lainatna tawh Khitui Gospel Team in Mizogam sunga Zomi bekbek a tenna Hiangmun khua ah Oct. 30, 2012 panin Nov.4, 2012 dong crusade kibawl a Pasian nasepna lamdang tampi hong kilang hi.\nLAMKAL AH THUPHA HONG BAWLTE\nKawlpi pan Hiangzing tun ciangin Pa Hau Cin (Pa Cin) leh Nu Lam Thian Cing (Nu Cing)te’ ansai ah an ka ne uh a, an man hong la lo uh hi. Zogam ah Khitui Gospel Teamte a pai simin an nek man hong la ngei lo uh hi. Ciau tun ciangin Gate a Immigration ten “Pasian nasem na hih uh leh” ci in Kawllam leh India lam a ten bangmah hong la lo tuak uh hi. India Ciau khua a ansai Pa Dong leh Nu Dim ten zong Khitui Gospel teng leh vaidawn a hong pai teng an hong vak leuleu uh a, an nek man pek khat zong hong la lo uh hi. Hiangmun ten Ciau khua ciang Somu mawtaw nuam tak tawh hong dawn uh a, mawtaw hawl Kappu tawh ka kithuah kha kik uh hi. 2010 Aizawl crusade in zong ama mawtaw mah ka zang kha uh hi. Tonsim khua nawl Aizawl lam check post ah Mizo palikte khem loin “Kawlgam pan hi ung, Hiangmun ah Crusade bawl ding” ci in limtakin ka gen cian vet uh a, kua mah thusit ngah om loin hong paisak pah uh hi. Mizo gamin Pasian nasemte thupi sim mahmah uh hi. Tua manin a gam uh nuam hi ding hi.\nNi khat in thum vei ta biak piak kikhopna om a kikhop simin Topa’ Kha Siangtho in a lamdang takin na hong sem den hi.\nKHAM THEIH GUIH THEIH KIHAL TUM\nE.B.C pawlpi upa Ordained ngah khat ahi Upa H.Thum Go Kap (Head Master, Middle school of Hiangmun) in zong tutungin Pianthakna kician taktak a ngahna thu mipite mai ah teci pang hi. Mi tampitak khamtheih guihtheih, tep leh muam zat khakna hangin khitui taak keuhkeuh a ki apte a muh ciangin khamtheih guihtheih tep leh muam a zuak teng khempeuh haltum khin pah hi. Amah sumbuk sai hi a, sum tampi man hi ta leh zuak khia kik nawn loin a vekpi-in haltum giap hi.\nKUMPI SANG (SCHOOL) NIPI KAL NIH KIKHAK\nHiangmun khua ah Kumpi sang Middle School a om hi a, sanginn thak hoih mahmah hi. Tua sanginnpi belin kikhopna ding buk lianpi khat lam uh a, sanginn panglang khat a umna teng phel khia uh hi. Head Master pa Crusade committee ah kihel ahih manin vaihawm nuam tuam mahmah hi.\nCrusade Committee limtakin bawl uh a, Z.B.C, E.B.C, P.C.I hih pawlpi thum panin maikai thum ciat tel khia uh hi. Amau hanciamtakin nasem uh ahih manin crusade lawhcing mahmah hi. Hiangmun khua kisat zawh Pawlpi kim kigawm crusade masa pen hi, ci in makaite lungdam mahmah uh hi.\nTutung a pai thei Khitui Gospel Team panin Sia Kham Sian Pau, Sia Cin Khaw Lian, Sia Cin Suan Thawn, Lia Cingpi, Lia Kimnu, Evan. Langh Do Khupte hi uh a, inntek sem Pa Zam Cin Mangte innkuan tawh a suak khawm dingin a kilakna uh hi.\nHiangmun nisuahna lam\nHiangmun nitumna lam\nCrusade ah inntek a sem Pa Zam Cin Mang ii Nu leh Pa leh a sanggamte tawh Gospel Teamte tut khopna hi. Mi tampitak pianthak nading vai lianpi a hawm khia tapa muan nei uh ahih manin hampha mahmah uh hi.\nNisimin piangthak mi kibehlap den a, khamtheih guihtheih a zongsang tualai khangno tampitak kikhel siangtho uh hi. “Kham theih guih theih leh tep leh muam zongsatna hoih lote ka nusia ding ci” ci in mi tampitak ki ap khia uh hi.\nTuailai khangno tampitak piang thak uh a, Pasian mai ah khitui luangin ki ap thei ciat uh hi.\nA mawhna khempeuh uh a puaksak Pa Topa Jesu a nial khak uh kisik lua in naupang kahin kap khia liang uh hi. Naupang neu cikte na ngawn tungah Pasian Kha Siangtho hong tung hi. Cina tampi in damna ngah uh hi. Mimbung khua panin hong pai sihbup natna a nei naupang khat in zong damna ngah hi ci-in a Nu in teci pang hi. Amah nisimin a sihbupin a tun den hi a thungetna a kineihsak khit a kipan tun nawn lo hi.\nLasa siam Lia Cingpi in Sia Do Khup la phuah “JESU KHE PHUNG AH KHITUI LUANG KA VA ZUAN A” cih la a sak laitakin khangnote in Siapa sap ngak zo nawn loin ki ap dingin pulpit mai ah hong tai ngeingai pah uh hi.\nA sisan manpha tawh a lei ngiat Topa Jesu khe phungah khitui tak keuhkeuhin ciah kim thei uh hi.\nPasian a it mahah Pa Zam Mang pen Malaysia ZCF pawlpi ah Sia Do Khup’ crusade bawlna tungtawnin piangthak hi a, khamangthang veina nei pahin a khua a tui adingin sum tampi bei-in crusade inntek sem ahi hi. Crusade a zat dingin Meiset hoih mahmah Rs.60,000 man khat zong leisak a, Hiangmun ZBC pawlpite pia hi.\n«LEILUM TUIPHUM KHANLAWHNA\nMUALPI CRUSADE LAWHCING MAHMAH»\n6 Responses to “MIZOGAM HIANGMUN KHUA KHANLAWHNA THU”\nzam ngaih lian hatlang says:\nNong link khak lungdam..Hibang a omlam ana theikhalo dan kai vele. Lungdam tak ei!\nKhanlawh na meikuang ki zom2 ahih man in Pasian tung ah lungdam mah2 ingh..Ongzat mite zong hampha ong sa mah2 ingh!\nZeisu hong sawl nasep ahi, “GUPNA THU A THEI NAI LOTE KIANG, ZEISU HONG TATKHIATNA THU GEN DING” hi aa, Khamangthang ading aa, hun le nuntakna a piate mah, leitungah mihampha penpente le Pasian’ lungsim tuakte zong ahi hi.\nHun khat lai aa, Crusade bawl ngeite hong phawksak kik mahmah ei. Topa’n lawhcinna hong pia semsem ta hen.Amen.\nSB CHINGBAWIH says:\nTopa min phat in awm tawntung hen.\nTopan thupha hong pe zel hen .\nSawmlian Thomte says:\nThupi mahmah mawk ei…. Pasian in hong kithuahpih zelzel hen la, hih banga a vak den zo dingin Pasian in cidamna pha leh hun pha hong nghahsak zelzel ta hen.\nHangpi Hatzaw( Tungzang) says:\nLungdam huai tak ei, hih bang a vai hawm te leh a kipiakhia Pasian’ nasem Sia te khem peuh tung ah Topa’n thupha ong pia hen.


url: =Zomi kipawlnate puahphat huai ~ Pau Khat Suan :: ZOMI DAILY\nposted on 8 December 2018 at 8:42 pm Lomkholna: News, Paukhatsuan\nZomite’ kipawlna khempeuh ah a huampi in panmun len pen..\n1) Chairman/President… Pawl lutang\n2) V. Chairman/ V.President… Pawl lutang huh\n3) General Secretary .. Thuvanpi\n4) Assistant Secretary.. Thuvanpi huh\n5) Member … 3, 4, 5, 6, 7….etc\n6) Treasurer …. Sum kem\n7) Accountant .. Sum sazian sit\nHihteng hiziau a, hihte’ nuai ah khangno leh Numei department kikoih thei zel hi. Tua ban ah nasepna tawh kizui in committee pawlkhat kibawl pong thei hi. Ahih hang tuate bel hua a nuailam nautang nasep in kingaihsun ta hi.\nNeu taleh hih mah, Bangzahtak zaihuam nuam taleng i format pen hih mah, kikhel lo himai hi. Kipawlna leh mapanna khempeuh ah i lungsim zong hih mah ah kikhumcip suk pah hi.\nTua ahihman in, i kipawlna leh mapanna khempeuh ah mimal khat (Chairman/President ) in a neng atawng a a bansawk theih, a batzawh zah ciang kan kheng thei mahmah lo hi. Mihing khat capacity ciang bek mah kihuam zo ahihman in i kipawlnate gol theilo hi. Golpi, zaipi ahuam a i bawl hang, mihing khat capacity ciang bek mah semzo semthei zel ahihman in kipawlna a gol a zai zah in nalian sem zolo, sem theilo hi.\nKipawlna kilam zia ngaihsut huai mahmah hi. I lungsim ngiat in nakhempeuh mihing khat khutnuai ah guang i hihman in, kithutuahna a omzaw ding, kipumkhat zaw ding dankhat a i ngaihsut leh tuadan hi deksuai lo hi. Hihbang structure ii a outcome result pen i ngaihsut tawh kilehbulh sitset hi. Kikhenna piangsak hi. Kisam lopi kidemna piangsak mikmek hi. Na kisemkhawm thei nawnlo hi. Pawlkhat lengkhia in tangtat sak hi. Pawlkhat in kipawlna thak ong phuankhia sak hi.\nKipawlna aneu alian i organization structure leh management system limtak etphat huai, puahphat huai mahmah hi.\nI structure a zaizaw ding in khel hile hang…. Tua in\nI lungsim puakzia ong khel ding hi.\nI thu ngaihsut zia ong kilamdang sak ding hi.\nPankhopdan thak ah ong thahat sak ding hi.\nNa lianpipi ong semzo sak ding hi.\nOng kikim sak ding hi.\nOng kithutuak sak ding hi.\nOng mazang sak ding hi.\nLimtak enpha kik ciat dih ni. Pau Khat Suan\nPrevious: ZAM Thupuak :: 09 Dec 18 (ICC mintawh Malaysia UN makaipipa khakna)\nNext: Santa Claus hong pianna thu ~ Peter Suumpi\nAuditors bel, na kawihloh mah maw. Ahih kei leh aki manggngilh maw.


url: =Nupi khat aki buansawm laitak HIV kanei ci’n akhemleh buanthuak nawnlo ~ ZD :: ZOMI DAILY\nposted on 8 March 2017 at 10:38 am Lomkholna: News, Sawltak, USA, World\nUSA, Pennsylvania State sungah nupi kum 88 aphakhin khat kibuansawm laitak HIV kanei ci’n akhemleh, buan thuaknawnlo in suaktalian cih 6ABC News pan kiza hi. Chester County, Parkesburg Apartment ah nungdiak in thupiang ahihi. Kum 88 aphakhin Helen Reynolds kici minnei piteek khat innah aomlaitak in pasal khat a inn maiah vapai hi.\nTuapa pen Apartment ah nasem kineih ahih manin, piteek inzong kongkhak honkha a, asung aluttheihkhit phetin Duct Tape tetawh hencip, tuamcip pahhi.\nTuaciang in piteeknu inzong abuansawm (Rape) lam atheih ciangin tuapa kiangah “HIV natna nei kahih manin, ka pasal zong tuahangin asi cihpen atheiding in hong lamen ing” acihleh tuapa zong HIV neikhat buannuam samlo hiding hiven, Bedroom panin pusuak khiapahlia ci’n piteeknu in genkhia hi.\nHIV pen anei taktak hilo a, akizomgawp hangin atha in zoloding cih thei ahih manin akamtawh “HIV kanei” acihziau pen hiamhoih mahmahkhat hongsuak in tua kammal in buan athuak dektakna panin hunkhiaziau hi.\nHih Chester County vengsung tengah innkiluh (Invasions) tammahmah ci’n Police te’n genkhia uhhi. Brandywine Township sung ahzong kum 72 aphakhin nupi khat innsung ah kibawlsia in, aki hencip khitciangin Bizu (Closet) sungah kikoih cimawk hi. Tuapen ni 4 khitciangin ki mukhiapan sawnsawn hi.\nHamsatna, tuahsiatna khatpeuh ihneih ciangin pataugawp pahlo in khuakzatding thupi mahmah cih hong phawksak hi. ZD Sawltak #zomidaily\nPrevious: Japan gamah Phone panin dailenbuk a awng zontheihna Service ki panding ~ ZD\nNext: Samsung S7 Edge pen “Best Smartphone of 2016” in ki ciamteh ~ ZD


url: =Tapidaw Lampui te Updan tatuam te\nHydroelectricity ci kammal sea, tui tha pan in electric laakna acina hi. Electric power ngana dangte bang hi ngawl in hydroelectricity sea kiim le paam, hui niin sak ngawl aa,khuahun susia ngawl tana tu hun ciang in electric nga theina bulpi tam mama sungpan a popular kik belh khat hi. 2006 kum sung leitungbup electricity akizangh buppi ii 20% sea hydroeclectric pan hi ci in Wikipedia sung ah ki ciamte hi.\nTui tha sea taanglai tawng palekpan in mihingte in na zangh thei uh hi. Tui tha taw an nguaina/sum te na vawt thei uh hi. Hydroelectric masa phit belh sea, England ngam Northumberland kicina munh ah 1878 kum in ki vawt hi. Americante in 1881 kum in Niagara fall pan hydro power taw mei laakna vawt hi. 1886 kum athet hun ciang in, US le Canada ngam ah hydro taw mei vawtna munh 45 ah om zo aa, 1889 kum ciang US ngam sung babek ah 200 vaal om zo hi.


url: =Sangnaupang numei kum 16 aphakhin khat amahleh amah ki khailum :: ZOMI DAILY\nSangnaupang numei kum 16 aphakhin khat amahleh amah ki khailum\nposted on 25 July 2017 at 10:19 pm Lomkholna: Indonesia, News, Sawltak, World\nIndonesia gamsungah sangnaupang kum 16 aphakhin numei khat amahleh amah kikhailum “Suicide” cih Jakarta Post te’n genkhia hi. Tua sangnaupang pen sanginn panin daan kipia “Punishment” ahih manin amahleh amah akikhailum hi ci’n Police te’n genkhia uhhi.\nTua akikhaillum numeinu pen Indonesia gamsung Jabi, Batanghari Regency, Pemayung District sung aom Agriculture Development Vocational High School (SMK-PP) ah sang akah laitak ahihi.\nAmahpen sanginn “dormitory” ah aom himahleh nung Sunday ni in anu apa te omna Batanghari, Muara Bulian District sung aom Sungai Buluh Village ah ciahin, amau innsung mahah aki khailum cihi.\nHihvai tawh kisai in thukan Muara Bulian Police, Sec. Insp. Amran in agenkhiatna ah akikhailum numeinu pen anu apa te’n mumasa uh cihi. Banghang in sangnaupang khat hizah in lungkhamna neithei in kikhailum lianghiam cihpen aki kancian laitak cihi.\nNung Saturday ni in sanginn Dormitory ah aciah sangsik in anu apa te omna ah ciahmawk hi. Anu apa te kiangah sanginn panin Punishment daan hongkipia ci’n khasia in innah aciah ahihi.\nSanginn ah sanghuansung khoding in hongkisawl in, pakkung zong nam 5 suanding in hongkisawl ci’n anu te kiangah genkhia hi.\nTuaban ah aki khailupma in Phone tawh aki hopihzong om ci a, sanginn pan hiding in anu apa te’n ummawh uhhi. Banghang in sanginn Dormitory hong ciahkiklo nahiam kici uh cihi. Banghang in daan kipia cih kitheicianlo a, athuteng palik thukan te’n kansan uh cih kiza hi.\nHih thuthang tungtawn in naupang neite’n ngaihsut huai hi. Ih tate sanginn ah nuam asa uhhiam? Alawm agual te’n abawlsia, asim mawhkha uhhiam cihpen amau ngiat tungah dot akul banah khatveivei alawm agual te tungpan inzong dot kiaukiauding kisam hi.\nTate mailamding, sangkah nading, pilna zonnading cih paulap in gamdang atung Zomi pawlkhat suntawh zantawh nasem in buaicipden uh a, tate zong donzo nawnlo uhhi. Tate tawh nikhat khatvei akimulo nulepa pawlkhat ommawk hi. Tuate’n tate bangci makaih in thuhilh zo mawkding?\nRelated: Sangnaupang kum 8 khat sanginn ah simmawh bawlsiat athuakzawh ninih khitciang in ki gui awk\nNasep kuanhun leh sangkah hun cihte tawh innkuan kimuhding alemkeiphial lehzong mikim in Phone neisam ahih manin, innkuan pihteng kiho zelzelding zong thupi mahmah hi. Azi apasal tawh innah lupkhop hunding aneilo pawlkhat nasepna ah naseppih tetawh nupa bangin aki limthuahzaw cihkhawngzong om cih kiza kiaukiau tamawk hi. ZD Sawltak #zomidaily\nPrevious: Myanmar, Rakhine State sungah Dengue Fever angah mi 1400 pha, mi 16 sikhin\nNext: H1N1 Virus tawh Yangon Hospital pan mi 2 sikhin, Chin State ahzong cina tampi om\nMakai – Nungzui Revival kisam\nKidophuai Malaysia khuahun (July 10, 2014)\nZOMKA Leitung thuthang: Bangladesh tuikhang hangin dongtuak tam & thutuamtuam


url: =Kumpi Masate 20 | Siantongluan.net\nKumpi Masate 20\nKumpi Masate 20 |\nSyria kumpipa Benhadad in ama galkap khempeuh khawm hi. Amah a huh ding kumpi sawmthumlenih, leh sakolte leh leengte om hi. Amah paito-in Samaria umcihin simgawp hi.\nAmah in Israel kumpi Ahab khuapi sungah kamtaite sawlin ama kiangah, "Benhadad in hih bangin ci hi:\nNa ngun leh na kham keima-a hi a, na zi hoihpente leh na tate zong keima-a mah ahi hi, ci hi," cisak hi.\nTua ciangin Israel kumpipa in dawngin, "Na gen mah bangin, ka topa, kumpipa aw, kei leh ka neih khempeuh nangma-a ahi hi," a ci hi.\nKamtaite hong paikikin, "Benhadad in hih bangin ci hi: Nang kiangah mi hong sawlin, "Kei tungah na ngun leh na kham, na zite leh na tate hong pia in," kong cisak hi.\nAhi zongin zing ciang tubang hunin nangma kiangah ka nasemte kong sawl ding a, amaute in nangma inn leh na nasemte innsung thawi-in, amau deih peuhpeuh hong la ding uh hi, ci hi," cisak hi.\nTua ciangin Israel kumpipa in gamsung upa khempeuh samin, "Tu-in ciamteh un, hih mipa in buaina a zonna thei un; bang hang hiam cih leh ka zite leh ka ngun leh ka kham a la dingin mi hong sawl a, ama thu ka nial kei hi," a ci hi.\nTua ciangin upa khempeuh leh mi khempeuh in ama kiangah, "Don kei in la, zong thukim kei in," a ci uh hi.\nTua ahih ciangin amah in Benhadad kamtaite kiangah, "Ka to kumpipa kiangah hih bangin gen un: Na nasempa tung panin nong kalh masak kong pia ding hi; ahih hangin a nihna kong piazo kei hi, ci hi, ci un," a ci hi. Tua ciangin kamtaite kihemkhia-in ama tungah thu tunkik uh hi.\nBenhadad in ama kiangah mi sawlin, "Samaria leitang pen kei hong zui khempeuh khutkuak a dimzawh taak leh, pasian-te in kei hong dawm kei ta hen," a ci hi.\nTua ciangin Israel kumpipa in dawngin, "Ama kiangah gen un: Gal a zawh khit ciangin galhiam a suahkhiapa bangin galsim dingin galhiam a kuah laipa kiphasak kei hen, ci un," a ci hi.\nBukte sungah kumpite tawh zu ne-in Benhadad a om laitakin hih thu a zak ciangin amah in a mite kiangah, "Panmun la un," a ci hi. Tua ciangin amaute in khuapi a simgawp dingin panmun a la uh hi.\nTua ciangin Israel kumpi Ahab kiang nai-ah kamsang khat hong pai-in, "Topa in hih bangin ci hi: Hih mihon tampi khempeuh na mu hiam? En in, tuni-in nangma khutsungah kong pia ding hi. Tua ciangin keimah, Topa ka hihna na thei ding hi, ci hi," a ci hi.\nTua ciangin Ahab in, "Kua tawh hi ding hiam?" a ci hi. Amah in, "Topa in hih bangin ci hi: Gamte a ukte nasemte tawh, ci hi," a ci hi. Tua ciangin amah in, "Kua in galsim pan ding hiam?" a ci hi. Amah in dawngin, "Nangmah in na pan ding hi," a ci hi.\nTua ciangin amah in gamte a ukte nasemte khawm a, amaute za nih leh sawmthumlenih ahi hi. Amaute khit ciangin amah in Israel mi khempeuh, tul sagih a khawm hi.\nTua ciangin Benhadad, bukte sungah amah a huh kumpi sawmthumlenihte tawh zukhamin a om laitak sun hunin amaute kuankhia uh hi.\nGam a ukte nasemte kuankhia masa uh hi. Tua ciangin Benhadad in thukante sawlkhia a, amaute in ama kiangah, "Samaria panin mi hong kuankhia uh hi," ci-in zasak uh hi.\nAmah in, "Kilemna a bawl dingin hong pai ahih leh a hingin amaute man un. Tua ahih kei a, a hong sim dingin amaute a hong pai ahih leh zong amaute a hing mahin man un," a ci hi.\nTua ahih ciangin gamte a ukte nasemte leh amaute a zui galkapte, khuapi panin kuankhia uh hi.\nMi khempeuh in amau kisikpih ciat that uh hi. Syria-te tai-in Israel mite in amaute delh uh a, ahih hangin Syria kumpipa Benhadad sakol tung tuangte tawh sakol khatin tai hi.\nTua ciangin Israel kumpipa paikhia-in sakolte leh leengte man a, Syria-te tampi tak a that hi.\nTua ciangin Israel kumpipa kiang nai-ah kamsangpa hong pai-in ama kiangah, "Hong pai in, nangmah kithakhauhsak in la, na hih ding thu limtakin ngaihsun in; bang hang hiam cih leh khuakhal ciangin Syria kumpipa nangmah simin hong kuanto kik ding hi," a ci hi.\nTua ciangin Syria kumpipa nasemte in ama kiangah, "Amaute pasian-te pen mualtung pasian-te hi a, tua ahih ciangin eite sangin amaute hatzaw uh hi. Ahih hangin zanglei-ah amaute do lehang amaute sangin eite i hatzaw taktak ding hi.\nHih bangin hih in: Kumpite ama panmun ciat panin khinkhia in la, amaute munah galkapmangte koih in.\nTua ciangin na taansa galkap tawh a kibang galkap, sakol tangin sakol, leeng tangin leeng khawm in. Tua ciangin zanglei-ah amaute i do ding a, amaute sangin eite i hatzaw taktak ding hi," a ci uh hi. Tua ciangin amah in amau thu ngai-in a hih hi.\nKhuakhal ciangin Benhadad in Syria-te khawmin Israel mite a sim dingin Afek-ah a kuanto hi.\nTua ciangin Israel mite kikhawmin, lam-an kiguan a, amaute a do dingin a kuan uh hi. Israel mite in amaute mai-ah keelhon neu nih bangin giahphual sat uh a, Syria-te ahih leh gamsung khempeuh dim uh hi.\nTua ciangin Pasian mi khat a nai-ah hong pai-in Israel kumpipa kiangah, "Topa in hih bangin ci hi: Syria-te in, "Topa pen mualtung pasian hi a, amah pen kuamsung pasian hilo hi," ci uh ahih manin hih a lian mihonpi khempeuh nangma khutsungah kong pia ding a, keimah, Topa ka hihna na thei ding hi, ci hi," a ci hi.\nAmaute a kimaituahin ni sagih sung giahphual satin om uh hi. A ni sagih ni-in gal kido uh hi. Israel mite in Syria-te ni khat sungin khe galkap tul za khat vatlum uh hi.\nTua ciangin a omlaite Afek khuapi-ah tai uh a, ahi zongin tuate mi tul sawmnih leh tul sagih pen khuapi kulh in cipnelh hi. Benhadad zong tai a, khuapi sunga inndei sungnung khatah a lut hi.\nTua ciangin a nasemte in ama kiangah, "Israel kumpite pen hehpihna a nei kumpite hi, ci-in i za hi. Puanhampi i kawngah tengin i lu tungah khauhual vialin Israel kumpipa kiangah pai ni; amah in na nuntakna hong suaktasak khading hi," a ci uh hi.\nTua ahih ciangin amaute in a kawng uhah puanhampi tengin a lu uhah khauhual vialin Israel kumpipa kiangah pai uh a, "Na nasempa Benhadad in, Kong thum hi, kei hong nungtasak in, ci hi," a ci uh hi. Amah in, "Amah nungta lai ahi hiam? Amah ka sanggam bang ahi hi," a ci hi.\nTu-in mite in a lim en cikin ama tung panin a theih uh ciangin, "Hi hi, amah nungta lai hi," a ci uh hi. Tua ciangin amah in, "Pai un la amah hong paipih un," a ci hi. Tua ciangin ama kiangah Benhadad hong paikhia hi. Ahab in leeng tung ama kiangah Benhadad kahtosak hi.\nTua ciangin Benhadad in ama kiangah, "Ka pa in na pa tung panin a lak khuapite kong piakik ding hi. Ka pa in Samaria-ah a bawl mah bangin Damaskas-ah nang-a dingin sumbuk na bawl thei ding hi," a ci hi. Tua ciangin Ahab in, "Hih na thugente hangin nang kong suaktasak ding hi," a ci hi. Tua ahih ciangin amah in thuciamna khat amah tawh bawlin a ciahsak hi.\nTua ciangin Topa thupiakna tawh kamsangte tapate khat in a lawmte khat kiangah, "Hong sat in, kong thum hi," a ci hi. Ahih hangin a mipa in amah sat nuamlo hi.\nTua ciangin amah in a lawmpa kiangah, "Nangmah in Topa thu manglo na hih manin, kei kiang panin na paikhiat khit phetin humpinelkai khat in nang hong that ding hi," a ci hi. Ama kiang panin amah a kihepkhiat khit phetin humpinelkai khat in amah dawntuahin petlum pah hi.\nTua ciangin amah in midang khat mu a, "Hong sat in, kong thum hi," a ci hi. Tua ciangin mipa in amah nakpi takin satin amah liamsak hi.\nTua ciangin kamsangpa kihemkhia-in lam gei-ah kumpipa ngak a, a mit tung puan tawh tuamin a mel a seel hi.\nKumpipa in a nawk laitakin kumpipa tungah amah kiko-in, "Na nasempa gal sungah kuan hi. Galkap khat in kei kiangah gal matsa mi khat hong paipih a, Hih mipa kem in; amah na taisuah leh ama nuntakna tangin nangma nuntakna hi ding a, ahih kei leh ngun talen khat na liau ding hi, hong ci hi.\nNa nasempa hih lai hua lai-ah manlahin ka om kalin amah na mang hi," a ci hi. Tua ciangin Israel kumpipa in ama kiangah, "Nangma thukhenna bang hita hen; nangmahmah in na khentawm hi," a ci hi.\nTua ciangin amah in a mit panin a tuamna thakhatin phelvat hi. Tua ciangin Israel kumpipa in amah pen kamsangte khat ahihlam thei hi.\nTua ciangin amah in ama kiangah, "Topa in hih bangin ci hi: Thah dinga ka seh mipa khah na hih ciangin ama nuntakna tangin nangma nuntakna, ama mite tangin nangma mite pai ding hi, ci hi," a ci hi.\nTua ciangin Israel kumpipa a inn-ah a lungkimlo, maikhingin pai a, Samaria a tung hi.\nTedim Lai Siangtho / Laibu: Kumpi Masate 20


url: =Kikhal Ni! (Social Media) ~ Dimno’ Pa :: ZOMI DAILY\nposted on 20 March 2017 at 1:19 am Lomkholna: Article, Paukhankap\nNidang i pate khanlai-in zu, za, zavom, zakang leh muamtheih tuamtuam te bek zongsang in khawlthei nawnlo uh-a, tuhun khangte adingin tuate ban ah adang tampi hong kibehlap lai hi. Tampite lak ah aki zongsang phadiak pen smart phone et, check hi. Text messages, socials media (facebook, viber, twitter, snapchat, instragram, wechat, line, whatsapp..etc) te check in hun awngkal khempeuh phial kibei lawh hi. Hun beilawh zong phadawm lai in teh! A siatlawh tampi thei khin hang!\nTutkhopna ah, omkhawpna ah kamkup mel, kiho mel om nawnlo-in ei phone tek en-in kibuai ngeingai hi. Hih smart phone leh socials media te pen tu khang adingin khamtheih guihtheih tuamtuamte mah bangin hong siasak leh hong haisak ding van khat ding in ka ngaihsun a, i kidop i kikhal kei leh siatna lampi-ah hong tung dingin lamen ing.\nDscout researchers te’n June 2016 in research khat na bawla, Android phone tawi mimal tulza (100,000) valte group (94) in khen a, ni (5) sung, ni khat 24 hours sungmah na en cik uh hi.\nTua mi (100,000) valte sungah a kihelte\nKum (18–24) 15%\nKum (25-34) 40%\nKum (35-44) 29%\nKum (45) + 16%\nNaupang tawh aom 43%\nZi Or Pasal bek tawh aom 34%\nNasep nei 78%\nInnngak/ Retired 12%\nLess than $ 50,000 35%\n$50,000 to $ 99,999 34%\n$100,000 or more 2%\nHih bangin research abawlna panin tamvei akhoih, alawng, a check (Heavy user) te-in average in ni khat (5,427) vei a phone en-khoih-tok in, (225) minutes sungbang ahun bei lawh a, Average user te-in ni khat in (2,617) vei a phone en-khoih-tok in (145) minutes sungbang ahun uh abei lawh lam hong mukhia uh hi.\nHih photo (atung a photo) en le hang, adang App te sangin Facebook App akilim et zawkna mu ding hi hang.\nHih research bawlna-a kihelte-in a phone zatdante amuh kik uh ciangin, ‘hih in ka phone zatdan hong kheltuam ken teh aci (41)% , khiam nuam ing aci (24)% , khiam zoleng hoih in teh, ahi zongin ka zatngei mah in zang ning aci (27)% , limzat sawm zaw lai ning aci (5)% leh bangmah aci lo (4) % pha hi’, ci uh hi.\nNikhat in na phone (2,617) vei lawng niteh, cipah keng. Tamzaw thei, zong tawmzaw theimai ding hi. Ahi zongin thei ding hi hang. Ih omna khempeuh ah i phone tek khoih in nuamtak zong kihopih manlo-in i omteklam pen nisim in i tuah tek hi. Hih phone et et leh i toktokna hangin thonginn sungah paipah in, police te-in hong manpah sam kei in teh. Hai lawh in i neih i lamteng paimang sam kei ni. Ahi zongin hih in i thu ngaihsut zah ding, i lunglut zah dingin hong lunglut saklo-in hong ngaihsun saklo tuam hi.\nZukham bangin hong hangsan sak in, khat leh khat hong kitawng sak gawp samlo hi. Zavum, zakang kisap bangin i pumpi hong uk samlo hi. Khaini, kuanpuang muam bangin i pumpi hong namsia sak samlo hi. Ahi zongin tuate mah tawh kibang in i phone zatdan i siam kei leh hong langthong sak ding hi. Hong haisak kha ngel ding hi. Phone screen etet na hangin i mit mahmah tung zong bang zah in effects aom tam? By, Dimno’ Pa March 19, 2017\nPrevious: Johor ah Kawlgammi khatin Malaysia gammi khat temtawh dawtlum ~ ZD\nNext: Afghanistan gamsung ah US galkap mi 3 kikapliam ~ ZD


url: =Zogam, Kawlgam tawh kisai dotna leh dawngna 5\nZominam Net leh Facebook a Pu Khaipu dotna tawh kisai muhdaan anuai bang ahihi. Dikpah luanluan ding cihna bel om tuanlo a muh daan leh pomdaan keu khat cih ding hi.\n1. Pingpei thukhunpi 2008 Constitution pen galkap ten amau power angah suaksuak nading un abawl mah uh ahiam?\nPingpei Constition bel mi khempeuh theihsa mah banga, Kawlgalkap te'n a letcip suak theihna dinga agelh mah uh hi. Expert tampi in agen uh ciangin, apuah nang mahmah zong baihlo ci hi.\nPingpei Constitution pen uukna letsuaknop ban vuah a bukna uh suangpi dinga alam uh ahihi.\n2. Pingpei thukhun pen NLD party in khelding vaihawm napi, Galkap kumpi in khel nuam kei leh Kawlgam abuai gawp zo diam?\nPingpei Constitution khel ding pen mi khempeuh deih hi in, NLD in sawtpi agennawnloh pen tu'n 2015 election hong nai ciang a, Aung San Suu Kyi hong kiko suasua kik pan hi. Tua zong ama president suah nang adal teng bek, awlmawh hih tuak hi.\n3. Pingpei thukhun kikhel kei leh NLD ten 2015 ah election lutlo ding hileh, tua ii result bangciang ong sukha ding hiam?\nNLD bel apaupau uh hangin, kiteelna lut ding uh hi. Kawhhmu a Suu Kyi thugen pen kiteelna nuaksan ding acihna hilo ci in, NLD headquaters in phelhkhin ta hi.\n4. Pingpei thukhun kikhel lo-in, election ah lut veve leng bangciang ih lemlawh theih ding om ding hiam?\nPau luahluah khuan bel Parliament sung pan kingah dingin, ahihhang weight bangmah nei tuanlo ding hihang.\n5. State constitution neileng ei tek tawh mualtung mite ei le ei ki gam ki ukna kawlkumpi in ongpia mah diam?\nKawl te'n Federal apom zah uh tawh kisai ding hi.\n6. Pingpei thukhun pi 2008 constitution tawh election 2015 ah kibawl tosuak hileh, Military- Democracy, tulian aa ih ki ukna dan tawh paisuak leh bang aci tam?\n2008 Constitution tawh 2015 ah paisuak hileh bangmah kilamdangna omlo ding hi. Ahihhangin 2014 khawmpi thukhensatte apom uh leh kilamdangna om zek ding hi. Gentehna Guullu bang 33% State in tang thei ding cih khong khel sawm ta uh hi leh kilawm hi.\nAtomin gen leng Federal i cihcihna pen sum tampi i deihman hi lel hi. Innpi a sum kihawm hun ciang ko tuazah nong piak kei uh leh lungkimlo i cih theih nang MP ratio kisam zah i deihman hi lel hi. Tu ta dih in bel weight neizo mahmah lo suakphot hihang.\nSumpi ( Budget) pen Executive Branch ( Ukpawl) kici Thein Sein tepawl in, geelkhuan nei hi. Tua ageel uh pen Innpi ( Parliament/Hlutdaw) thukimpih kul hi. Tua innpi a hong lui uh cianga ei a ding atawm luat leh, kinang gawp thei hi. US te nunglam a hong buai daan uh tawh kibanga, Obama Budget thului pen Congress in na nial a , kumpi nasem te'n khasum bang sang theilo liang uh hi.\nInnpi in hong nial ahih leh ci a Budget kigeel kik thei hi.\nUkpawl leh Thukhunbawl pawl ah MP kicing i nieh nang nasepna pen Federal Movement hi lel dih hi.\n2008 Constition ah Zomi leh Mualgamte kuitung nang bangmah omlo tadih phot hi. Tua ahihman a Ukpawl leh Thukhun bawl innpi in a ut bangbang un hawm uh a, eite giautau kihi lel hi.\nMyanmar Parliament Zomi ci thadah Mualgambup in thu kinei zolo hi.\nSum a om kei leh Ngeina, Lai, annnek tuidawn a kipan khangtohna khempeuh i gengen hang amawknapi ahihi.\nPuuksih bel omlo ding in , kithau hak tuak mahmah lai cih ding hi.


url: =Singapore vanlengtual ah migilo te ngongtatna aomleh thuhkikziading kisinna nei :: ZOMI DAILY\nSingapore vanlengtual ah migilo te ngongtatna aomleh thuhkikziading kisinna nei\nposted on 17 October 2017 at 1:19 pm Lomkholna: News, Sawltak, Singapore, World\nSingapore gamsung aom Changi Airport ah deihlohpen thautawi migilo te’n ngongtatna aneihkhak zenzenleh bangci sepding cih ki sinkholhna tuzingsanglam in nei uh cih Straits Times pan kiza hi.\nHihpen Counter-terrorism Drill kici a, tuni Tuesday (October 17) zingsanglam in naikhat sungbang kisinna nei uhhi. Hih Drill kisinna ah Singapore Prime Minister Lee Hsien Loong ngiat inzong etcikna vaneithei hi.\nChangir Airport Terminal 3 sungah Suicide Bomber khatin amahleh amah aki puakkhamsak bangdan in kineihsak uh a, hih kisinna ah Singapore Armed Forces (SAF), Singapore Civil Defence Force (SCDF) leh Civilian Agencies te kihel uhhi.\nHih kisinna Drill akineihkhit ciangin Prime Minister Lee Hsien Loong in Reporters te tungah thugenkhiatna nei a, Singapore gamsung adiakdiak in hih Changi Airport pen migilo te’n hong mitsuan, hongngim khinkhianthei hi.\nTuabang apiankhak, aomkhak zenzenleh bangci sepding, bangci vaihawmding cihpen akigingsa in ih omciatding thupi hi. Mipi te koilam kihemsakding, ihvek in bangci sepkhop, mapan khopding cihpen akisinkhol ihhihi ci’n genkhia hi.\nTuabang ah kumpi thunei Agencies tuamtuam tezong avek un semkhawm in, huntampi piakhia in ihki sinkholhding, tua hileh ahuntaktak ciangin akigingsa in ki omtheiding cihi.\nHih kisinkholhna pen asawmvei 10th Edition of Exercise Northstar ci a, Changi Airport Terminal 3 sungah akibawl ahihi. Hih kisinna Drill sungah Security Agencies, Changi Airport Group, SMRT, Ministry of Health cihte panin mi 650 bang kihel uhhi. Singapore Airport sungtaktak ah Counter-terrorism Drill alianpi in akibawl masapen ahihi.\nVideo: A suicide bomber detonates his vest of explosives at the T3 departure hall\nHibangdang Security Drill pen hongtungding October 28 ni ciangin Home Team Tactical Centre ah kibawlkik leuleuding a, tuapen Phase Two hiding hi.\nTuni kisinna ah Suicide Bomber khatleh thautawi migilo 6 te’n mipi adim phitphet in aom Changi Airport Terminal sungah akapgawpna tawh kisinna ahihi.\nHih kisinna pen amun mahmahzong ataktak in apiang theiding munkhat himawk hi. Banghanghiam cihleh leitung gamtuamtuam te enkawikawileng Airport sungah migilo te’n Terrorist Attack bawl cihpen kizathei zelzel hi ci’n Prime Minister Lee Hsien genkhia hi.\nVideo: Gunmen attack commuters during a simulated strike at Changi Airport MRT station\nNungkumsung inzong Belgium gamsung aom Brussels Zaventem Airport ah Bomb puakkham in, mi 14 takin sihlawh uhhi. Tuahunlai in apuakkham Bomb pen Suicide Bomb hiding kici a, atawmpen mikhat in Suicide Bomb sukham hiding kici hi.\nRelated: Nu Piang Ngaih Don tawh mei kizom, Zomite’ theihding thu pawlkhat\nMigilo te’n agamsung ah buaina apiansakleh bangci thuhkikding, aliam abaai te bangci kepding cih akipan apatpan atawpding, akikapcil panin zato akipuakdong akimtak in abukim in asinsak uh ahihi. (Aki ginkholhlam akizaza khollo Myanmar, Naypyidaw Airport ahbel Sunday ni in Airport Security te’n thau, thautang honkhat mankhiaziau uhhi) Sawltak #zomidaily\nPrevious: Laisiangtho tangthu ~ Peter Suumpi\nNext: Malaysia, Penang ah Passport atuh abawlkhia Agent khat kiman\nShillong Zomi te leh ki itna ~ T. Sawm Lian\nTong Luansiam Lia Zozam – 4 ~ Hau Za Cin\nUSA, Indiana aom sanginn khatah thau kikapna piang, mi 2 liam\nMelbourne Zomi te Thanksgiving Day\nSatan gual lel-in taita bek hi lo


url: =Nupi naupaai khat numeibit Virgin laite bangdan in Hymen sianailo :: ZOMI DAILY\nposted on 10 October 2017 at 8:39 pm Lomkholna: China, News, Sawltak, World\nNumei tepen pasal tawh aomkhop khitciangin numei siangtho ahihna “virginity” bei kici hi. Pasal tawh aomkhopma in numei te van asunglam ah Hymen in dal a, pasal tawh aomkhop khitciang in tua Hymen pen kikep cihi.\nAhi zongin China gamsung ah nupi takhat neikhin in, adang khatzong asuakdekkhat tudong Hymen pen kisialo in omlai cimawk hi. Tua nupinu pen kum 26 aphakhin khat hi a, takhat neikhin in, adangkhat asuakdekkuan ahih manin, nausuak siavuan tetawh “Gynaecology Examination” abawl ciangin, tudong tua nupinu ii Hymen pen omlai cimawk hi.\nNumei geina hileh Hymen aki siatnai keileh numei bitmahmahlai, Virgin lai cihtheih ahihi. Ahi zongin hihnu pen pasal tawh omkhawm bekthamlo, takhat neikhin in, khat asuakkik dekkuan ahihi.\nChina Press te genkhiatna ah tua nupinu pen amin Zhang ci uhhi. China, Zhejiang, Hangzhou khuapan hi a, hihbang in Hymen tudong omlai cih akitheih ciangin ki lunglut mahmah a, athu kikan hi.\nTua nupinu genkhiatna ah alawmpa tawh akiteenzawh uh kum 4 bang hikhinta a, ahi zongin hoihtak lupkhop cih omngei nailo cimawk hi. Lumkhawm cihpen aki telzawding kammal zanglehlah hong phunsan nuammah omzelding ahihciang Manglai tawh nasim un “never had successful sexual intercourse with her husband” 🙂 Successful lohhang in nau paaitheih naciangkhat nei hiding hi.\nAta aneih masakpen abeisa kum 3 hunlai hi a, tua atacil penzong anuai lampan in suaklo in, aki at “Caesarean Section” tawh asuak ahihi. Tua ata asuah khitzawhzong Postpartum Depression ngahkha citciat sawnsawn ahih manin, pasal tawh omkhopding alungsim sungah suakzolo in, alawmpa in akhoih dingzong deihlo cimawk hi.\nTu’n nau paaikik in, kal 35 Weeks bang valkhinta hi. Nausuak siavuan Gynaecologist te kiangah akilah kawmin, asunglam damlohna aomhiam, Hymen bang acihiam cihzong sitcianna gynaecology examination bawlsak hi.\nDoctor te genna ah hih nupinu ii Hymen pen tuamdiak mahmah hi. Midang te sangin sahzaw in, khauhzaw hi. Tuaban ah ama Hymen tungah 1mm ciacia aphading avang seseuh 3 om cihi.\nRelated: Kum 13 phapantuak in kiteeng, numeinu gilsung ah kha 5 naupaaikhin\nHih natna lamdang pen “hymenotomy – a surgical procedure” zangin kibawl theiding ci a, ahi zongin nau asuahkhit, adamsiang khitciang bekin ki bawlthei panding hi ci’n Doctor te’n genkhia uhhi. Hih numei pen pasal neikhinding buangin sauvei a Virgin penkhat hikhading hi. (leitung thukhel, thulamdang Weird News tepen lamdang ahih manin, hongki suaksak hi a, pawlkhat in up huaikei ci’n pumnialgawp pahpah pongmawk uhhi. Na uploh thute Research kanbeh zaw in 🙂 Sawltak #zomidaily\nPrevious: Malaysia, Klang vengsung aom biakna sanginn khat meikang leuleu\nNext: Huh ngetna: Van a thupi mansuah (Hiangzing kuamteng ah)


url: =Lia Cing Deih Kim cidam in inntungta :: ZOMI DAILY\nposted on 13 October 2017 at 11:50 pm Lomkholna: News, Zomi, ZYA\n26th September 2017 ni-in Sia Thawng Mang (ZYA-Yangon) leh Sia Zamung (Korea) te tungtawn in Lia Cing Deih Kim kici Haimual khuami Singapore aah anasep nate leh Agentte tawh kikal ah buaina tuak in huhna ong ngen uh hi ci-in phone tawh ong hopih uh hi. Kei zong bangteng ahi zongin kasep theih aom khakleh ci-in aw navan ning ei kaci aa, ၿမန္မာနိုင္ငံအလုပ္သမားသမဂအဖြဲ့ခ်ုဳပ္ (ILO nuai ah Kawlgam nasem lam kipawlna) pan meltheih Mangnu @ Tichia leh Nyien Nyein Myat ka hopih pah hi. Tua tungtawn in amau zong amau septheih na bangbang seppih dingin 27th September 2017 in Lamka lam sanggam numei te vai vankawm in ka kimu thei uh hi.\nTichia in zong amau seppih hih lamtawh kisai-in vaipuak anei deuh Migrant Dept. Ko Hein Hlat tawh ki ho unla aman van ong hawmpih thei ding hi ong cih ciangin ki lungdam mahmah hi. Ko Hein Hlat tawh ki ameltheih sawmin hunlem angah ding hun ngakkawm in hopih zel in avai teng aki gen khit takciang Kawlgam Agent ေဒၚ ႀကည္ေတမိုး hopih pah in ama kiang ah vaiteng gen ding ki ngaihsun pah hi.\nAhi zongin Agent nu in a phone len vetlo ahih manin kiho theih omlo mawk hi. Nitak ciangin ki hopih thei in sanggam nu Cing Deih Kim tuahkhak haksat nateng gen in Singapore Agent nu in na donlo ahih na haksat natuak ahih na a inntek te simmawh naleh atuah khak haksat nateng kigen hi. Tuateng kia hilo in Agent nu kiangah aman lang theithei aa ki ho theih nading leh innlam ong ciah theih nading na vaihawm kei uh leh Kumpite tawh kipawl in ong ki mansak ding hi ci-in vau tawh ki thuah ciangin Agent nu in zong tualeh ong kan ning in nipi kal 2 sungin Kawlgam ong ciah dingin ong vaihawm nung nangak un cih kiza in ki lungnuam mahmah pah hi.\nTua bangteng khit ciangin 4th October 2017 ni-in asanggamnu Lunkhek in kanau in Yangon Airport ah om ing ong dawnin acih ciangin aw ong tungta aive maw ci-in ki nuam mahmah hi. Tua ciangin asanggam nu in zong ong kopah in lawmteng kihilh pah aa, deihdan hileh amau Yangon ah nangak in Agentte tawh maitang kituah in kiho khawmding ki ngaihsun hi. (Hih hun laitak in Ko Hein Hlat Lashio zinin, keizong sepna vai leh dammawh vaitawh Tedim, Tamu leh Kawlpi ka zin laitak ahi hi). Ahih hangin amau zong innkuante tawh kimu kin nuamta uh ahih manin ong ngak zolo uh hi. 7th October 2017 in Kawlpi ong tungto in, 8th October 2017 ni-in Kawlpi Hongkong 2 ah atuah thuteng dotna ki nei thei-in tua ni mahin Tedim paisuak pah uh hi.\nSingapore aom sungin natna anei kha hiam ci-in Tedim Zatopi ah 9th October 2017 ni-in Siavuante in sisan, khaksuah, zun, BP, a awm Medical Check-up theih teng khempeuh ki check-up sak hi. 11 October 2017 ni-in Haimual a inn uh tung hi. Bangmah natna neilo ahih manin Agentte pen maban ah apuak uh mite in haksat na atuah uh leh adon abuaipih ding uh cih bek kigen in, bangmah thu kibawl lo hi. Tuni avai khempeuh ki siangsak hi.(Zomi gamdang nasem pai peuhmah in amau apuak aAgentte Company, Agentte min, Address leh Phone number neihtek leh hoih mahmah hi).\nSanggamnu Tuahkhak ama gendan:\nHaimual khualui teng Pa Thang Khan Sum leh Nu Ning Suan Vung te ta tumpen Lia Cing Deih Kim pen October 2016 akipan in June 2017 kikal sungteng Putek leh Pitek khat kem hi. Kumlang zong a om main apitek in simmawh bawlin kosia gawp zelzel in khat veivei hawlkhia thei zel hi. Khatvei aa omna akep pitek in ciah in na Agent nu vasam in la ong lakhia hen ci in sawl hi. Ahih hangin Agent nu in aphone number pia lo ahih manin bangmah hih theilo ahih manin amau cih bangbang in omin khat veivei vaugawp uh ahih manin lau mahmah hi.\n13th June 2016 ciangin api in an nek nading lak ah plastic khawng koihsak tak ciangin amah zong thuakzo nawnlo haksa salua in Pi aw kei ciah nuam ingh. Ka Agent nu ong hilh sak inla, kei tangding zong midang zongun kei ciah nuam ingh ci in ngen hi (Agent nu in aphone number address hi taleh bangmah hilh lo ahih manin aman hopih theilo hi). Ama gen na-ah hih aom masak na inn ah kha 9 leh ni 8 lian om hi. Tua sungin khat veivei a pi in haibawl an nangawn antak pia mello buhciim peuh pia in, sai ah an ne le uh zong mi thum ading kuang nih bek la in ama ading alang khawngbek ong pia uh ci-in gen lai hi. (Agentte in innpan akipat dingun kha 5 khasum tawh apai na uh lohkik ding acih uh hi napi, Yangon atun ciangun kha 6 ding ci leuleu in, Siangapore atun taktak uh ciangin kha 7 cut/phiat sak uh hi).\nTua bangteng khit ciangin a inntek te in zong amah khek ding khat zong uh aa, amuh uh June 2017 ciangin Agent nu in aom napan pikhia in Agent nu inn ah tawlkhat sung om hi.\nHihbang teng khit ciang Agent nu kiangah kha nih val om aa, sum zong apai buang sum pualo ding cih ngaihsun zolo ahih manin nasep dang Agent nu kiangah zonsak dingin ngen hi. 24th August 2017 ciangin tu aa ong paikhiat na inn ah Agent nu in puak in tuateng kha khat leh alang khasum cut/phiat dingin nasep kipan kik hi. Hih aom na ah nupa kopkhat, tapa uh leh a nu leh pa (pitek putek) tawh omkhawm uh hi. Tua teng ah amah zong nasep asiamtawp in semin apute maipha zong mahmah in abei sa adan in nasep kician lo aa paikhiat a kicih ding utlo ahih manin hanciam mahmah ci hi.\nKha khat aom ma in nikhat aktui kang ding akisak laitak in api in ken ongkang ning nadang sem in ci-in sutkhia aa, amah zong kuangsil ding om ahih manin kuangsil hi. Amah zong kuangsil in aom laitak in a Pi in asikbel sa atawngkiu ah nga suk in eeh a hih khialh khak hi ci-in nuihsan in simmawh bawl in sa kei incia cih san hi. Amah zong na salua ta mahleh nasep khat khek khin ahih manin bangmah genlo in om hi. Tua bangteng tawh khakhat ong cinkhit ciangin a pi in innlam sum nakhak nop leh ong khaksak thei ding hing ci-in sum bangzah nei na hiam nisim in ciden ahih manin ken sum kem nailo hing ka nasep na lui ah zong kha 7 ong ki cut/phiat sak ahih ciangin bangmah zah nei kei ingh ci-in adawn ciangin a pi in tualeh December kha ciangin ong khak sak ning acih ciang amah zong lungdam in innkuan te hilh pah hi.\nNikhat a pi leh apu kiho za in hih nu pen anasep na lui pan buaina nei aa hihteng ong tung hi ci uh aa, nasem saksak ni in hun khat ciangin palik te mansak ni ci-in a kikup uh naza kha hi. Amah zong laulua hih manin 24th September ciangin innlam phone tawh sim hopih in genpah hi. Agent nu ahopih hangin phone lenlo in zong hopih kik lo lai hi (Hih aom kik nate in an anek uh ciangin zong ama kuangsung a pi in sawksak masa in, ameh lakkhawng ah hihpen nang ading ci-in akhuttawh sawk in koihkik zel hi. Ui anpiak in ong pia hi ci-in khitui mualtuang kawm in gen hi). Tua dan tengtawh 29th September ciangin a pi vakkhiat kal in lau luata ahih manin amau om na inn that thum (3 floor) panin tawlet ah kumkhia suk in tuakkhia hi.\nAma ngaihsut na ah MoM ah pai-in ki-ap in Kawlgam ciah mai ding cih hi mahleh innnuai atuk suk ciangin a pi vak ong ciah tawh kituak hi. (Pasian thupha tawh amah bel bangmah cilo zong liamlo bilbel hi). Api in nang banghang aa hihdan aa tawlet pan tuakkhia na hia acih ciangin aman zong bangmah gen ngamlo in nanglah kong ong kalhnelh kei vaknuam ka hih ciang aa tuakkhia hing ci-in khem hi. A pi inzong Agent nu hopih pah in Agent nu ong tun ciangin a inn ah ciahpih in tuabang tengtawh a omna inn pan in Agent nu te inn ah kisuan thei hi. Agentte inn atun ciangin atuah khak abawl nateng uh leh ako gawp na kammal teng agen hangin Agent nu in awlmawh lo in nuihsan aa, miteng kiang ah hih nu anasep nate in deihlo hailua zong gina lo ci-in alawmte kiangah gen ci hi.\nHih thupen Zomi khempeuh in maban ah ih pilvan zawk nading leh thu kician leh gina tawh mailam kalsuan theih na ding deihna tawh ong kisuah ahi hi.\nPrevious: Leibat lohnading in atanu numei kizuakna apuak nupinu kum 15 thong kiading\nNext: USA, California meikang hangin misi 29 phakhin, mimangcip zong tampi om


url: =Mihing te bangtawh kinungta hiam? ~ Job Cinpi :: ZOMI DAILY\nposted on 9 September 2018 at 8:18 pm Lomkholna: Article, JobCinpi\nLaisiangtho sungah, “ Mihingte nuntakna in an le tui bek hi loin Pasian kammal thutak tawh nungta uh hi,” na ci hi. Ka gennop mihing nuntakna pen hih thu tawh kisai ahi kei hi. Ka gennop thei in, mihingte pen ngaihsutna khuak tawh kinungta a hiam, thuakna lungtang tawh kinungta hiam cih a gen muam ka hi hi. Hih thu nih pen tu hun mipil thulungngaite buaipih thu khat ahi hi. Bang hang hiam cih leh mihingte in pilna le theihna nung zui uh a, pil ding siam ding le theih ding thupisak uh hi.\nA tomin gen ding hi le’ng piakkhiatna nangawn lungsim tawng pan phalna tawh pia nawn loin piak ding hoih hi cih khuak tawh theihna hangin piakhia uh hi. Hehpihna lungtang tawh mi huh loin hehpihna nei a kisak ding utna bek tawh huhna pia uh hi. Ngaihsutna khuak lam bek zangin gamta uh hi.\nLai a sim uh ciangin zongin lungsim thapiakna lam sangin pilna theihna ngah nading thupisak zaw uh hi. Leitung thu thei nuam uh a, mihingte thu thei nuam lo uh hi. Mihing thu a thei nuam sunsunte in zong mihingte lungsim a thei nuam hi loin mimintangte silh le ten, a nisim nuntakzia uh, a nek a dawn uh, a duh a deih uh, cihte thei nuam zaw lai uh hi.\nTua nu mintapa in tua puan deih, tua mintaminu in tua puan deih, tua nu le tua pa kingai, ci-in midangte gamta luhekte thei nuam uh hi. Khial uh hi ka ci nuam kei hi. Ahi zongin mi pawlkhat in tua pen thutheihna bangin ngaihsun kha uh a, tua bang thu tampi a theihna uh hangin a pil ding, thumu ding le phattuamna a om ding sa kha uh hi. Tua hangin ken khial ka sak loh hangin khialhna a ngaihsutna uh a khial ahi khin hi.\nGualzawhna ngah nadingin khuak lam tawh kisai hanciamna a kisam thu theihna tampi zongin sin uh hi. Sin pilna a tuamtaum sin uh a, a khuak uh pil mahmah hi. Ahi zongin Gualzawhna bulpite lakah khat ahi thumanna le cihtakna pen a lungtang sung uah om lo thei hi. Khuak pilna lam thulisam lua uh ahih manin pilna nei napi deihsakna nei lo uh hi. Pilna nei uh a, khualna nei lo uh hi. Pilna nei uh a, zahtakna nei lo uh hi. Pilna nei uh a kiniamkhiat thei lo uh hi. A khuak uh tai lua mahmah ahih manin a lungtang in pha zo lo hi.\nA zenzenin tua bang mite makai-in hong o kha uh leh a baisa kum sawmnga sunga hong uk Kawmgam kumpite mah bang ding uh hi. Tua bang mite nu le pa dinmun hong tung uh leh a tate uh pilna bek tawh thu hilh ding uh hi. Nu ahihna pa ahihna uh tawh a tate uh a it a khual theih ding hangin a tate uh itna khualna neisak zo lo ding uh hi. Tua hi leh a tate uh a nu a pate mah bangin itna khualna nei lote suak ding uh hi. Pil lua kisai siavuan siamah semin kumpi zumte ah nasep hoih semin khasum tampi sang napi a nu a pate le a sanggam a u a naute don nading lungsim a nei lo, a don nuam pha lo mi na mu kha ngei ding hi.\nA khuak uh a hoih lo ahi kei a, a lungtang uh a hoih lo ahi zaw hi. A nu a pate in a khuak lam tathiamsak napi a lungtang puahphatsak lo uh hi. Pilna nei lo napi innteng nasep tawh a nu a pate a don a khoi mi na mu ngei ding hi. A khuak uh hat lo ahih manin a khuak in a lungtang uh makhilh lo uh hi. Tua ahih manin ngaihsutna khuak sangin lungtang puahphat huai zaw hi. A nih in a puahpha theite a hoih hi a, a zenzenin pilna siamna nei keng, ka hun in cin nawn kei a cite adingin a lungtang puah pha leh khuak hoihte sangin a manphat zawkna mun tampi om lai veve ding hi.\nKhuak tawh a nungtate a lung uh nuam ngei lo ding hi. Lungtang tawh a nungtate a khuak uh tawldam ding hi. A thupi khat om hi. Khuak zang lo a, lungtang bek zaw ding a hoihlohna mun om thei hi. Gentehna, deihsakna tawh mi khat thuhilh hi napi a khuak pil lo ahih mani a kammal zat ding a kilawm lo, ama kampau dinga kilawm lo kammal khat tawh thuhilh kha ahih manin a thuhilhte’n mudah mahmah thei hi. Khualna tawh a theih ngei loh mi khat a inn uah zin tungsaka a zinpa pen zatui zuak ahih lam thei lo hi.\nPalikte in a zinpa man uh a, amah zong a kipawl hi ci-in thong khia uh hi. A zinpa in palikte kiangah, ka zintunna pa na a sem ka hi hi, kei hong sawl hi a, ama khut nuai a nasem ka hi hi, ci hi. Lungtang bek tawh nuntakna zong khat veivei kidongtuak thei hi. Tua ahih manin mipilte in khuak pilna le lung pilna pen ton khawm den le hoih pen ding hi, ci uh hi. Lungdam, Job Cinpi (Zomi Laisim Nuamte)\nPrevious: Vondeih Kep Ding – 156 (Dimno’ Pa)\nNext: A omna mun theitakei lecin thungetna tawh na honkhiathei hi ~ Tdkhen


url: =Sumzeek siamna leh Neihsa kepsiamna ~ Siantuang :: ZOMI DAILY\nposted on 15 January 2015 at 9:23 pm Lomkholna: Article, Theihhuai\nKhasim paihkhiatloh phamawh Innman,innsungna ahi tuiman, meiman, phoneman, cableman, motorman sehsa-in koihkhia in. Tua khempeuh piakloh phamawh hi. Sangnaupang naneihleh sangsap aakipan a phamawh khempeuh phawk masa in. Tua teng khakhat sumtum lakpan dok lecin, a omlaiteng nang khensatna zuiaa zattheih nasum ahi hi.\n1. Nakhut aa om sumte nazeekkhiatma in, Biakinn sumding atawm-atam cilo-in na kipiak zawhzah khenkhia in. Pawlpi tuamtuam in Tithes ci-in sawmahkhat lakhia hi. Tua lian nazui zokei zongin hanciam limlim in. Pasian in khuthawm aa biakinnpai deihlo hi. Pasian in thupha hongpia ding aa na-an nem ding hi. Naci damin namapai ding hi.\nElijah leh Sidon meigongnu taangthu phawk in. Amau neekding buhnel khutkhat leh sathau themcik aneih kamsangpa nesak masa hi. Tua ni aa kipan abeel sungah buhneel kitawlnga lo aa, um sungah sathau kang ngeilo hi. Nungzuite in pongmoh lumnih leh nga tawngna bek nei uh a, a neding pasal tulguk bang pha hi. Numei-naupang kisimlo hi. Topa Jesu kiang kipaipih hi. Jesu khutsungpan kihawmkhia a, khamtakin aneekkhit uh ciangin seng-12 val zawsop hi. Innkuansung sumzeekna zong kilamdang lo ding hi.\n2. An aa beiding sehkholhsa-in nei in. Banzat mawk kei in. A omlo aa phamawh teng lei in. Tua banah nasum aval tuakleh adang ngaihsun pan in. Maikha aa nangahding sum muang in maneekkhol kei in.\nSum ahi aa, an ahizongin it inla cilzat mahmah in. Abei theilo ding bangin zang phuak phuak kei in. Hong pia Pasian in hong mu dingin bawl in. Kemthiamthiam inla, ne thiam thiam in. Mawkpaih kei in. Neihsa sumleh-pai pen zin bang hi-a, omtawntunglo thei hi. Cidamna leh sum pen tomno sung bek hithei hi.\nGamsate ngiate inzong aneekvalte mawknusiat lo hi. Lei khuatin phum hi. Aneek ding amuhlohhun ciangin pai-in valuhkik zel hi. Ganhingte tungpanin zong pilna tampi kingah hi. Michigan, Sterlingheight ah Pasian thu-um mihau khat om hi.\nBryan Mattson Co ci-in Sualphah tawh kisai setvan tuamtuam bawlna nei uh hi. Amautawh kha-6 sung ka-om khawm uh hi. Nikhat nitak-anin Pizza kane uh hi. A tapa Andrew in, anipnateng ne in, a monghial khauhpian teng koihkhia hi. Apa’n amuh ciangin, “avekin nekhin in, avekpi a, sum a kipia hi,” ci-in nesak hi. Mihau icihte ettehhuai natam mahmah hi. Akhamval them tawmciauciau in seng hi. Pasian aa-in zong lungkimhuai mahmah hi.\nAhihtheih laiteng innkuan neek kibangleh hoih hi. Innkuan kitelkhelhna tawmsak beklo sumbei zong nemtuam hi. Alim-a-al nekhawm innkuante pen bangkuahoih hizaw hi. Ahi zongin nasepdan zui-in a pianlohhun om ding hi. Hihtheih tawpin kibatkim nading hanciam ding ahi hi. Sumzekdan seh-ol tuam mahmah hi.\nAnneekhun ciangtan ding hoih hi. Mi pawlkhatte tatsatlo-in khakhai uh hi. Tua pen zongsatna hoihlo ahi hi. Mipilgamah nai-4 kihallo-in an mawkneek lo uh hi. Neekhun maanleh gilpi cidamsak hi. Ankam limsak tawntung hi. Leitungah alimpen cih omlo hi. Kawlpaunak ah” Mingyaa hinkaung, khinyaa swe miu” ” lim ihsak leh mehlim, ih ngaih pepeuh sanggam” naci uh hi. Ankamlimna pen sumtawh kilei theilo hi. Hunman leh gilkial hun aa neek pen leitungah anlimpen ahi hi.\nAnhuan laih (Rotation) tawntung in. Mizawnggamah an kiteng theilo hi. A om bangbang neekloh phamawh hi. Alimna bek ngaihsun kenla, pumpi aading ahoih thupiseh zaw in. Guihloh khempeuh naneektheihna dingin hanciam in. Annamkim naneektheih manin hunkhat ciangin ahoihna namu ding hi.\n3. Donghu sum tuamkoih hamtang in. Dammawhhun leh tuahsiathun ding kitheikhol lo hi. Ginneilo-in sumlom aa kisapna om thei ding hi. Kamsia aa nasep tasamaa omhun om thei hi. Sumtum hoih khempeuh hau tuanlo hi. Duhduh nezo khempeuh cidam kimlo hi. Kidawmsiamte leh kikhual siamtak aa sumzeekte khut sungah sum kikhol thei bek hi. Tua bang mite dongtanhunin tama ngeilo ding hi.\nKaneulai-in Kawlnupa sangsia hong om hi. Hong lengla tawntung hi. Ka kingai mahmah uh hi. Khasum ne simtak mahmah uh hi. Khasum sanni nipikhat sungteng pen sameh namnih, mehtui, zasan limmahmah hiden hi. Khabei ding nipikaalkhat sapin gatamtui hong la hi. Kanu in, ” Sia no gatui nethei maw, umkeng ..” cisamsam kawmin umta khat tawh thunthun hi. Anau tawh kikhoplua aa,”va kha oo khei, sianu kikhoplua” ci-in hong khasak hi.\nInntun ciangin gatui sathau tawh kangin ngapik khahsuk hi. Kalungsim sungah, ” nasumsan cil aa meh namnih namthum nabawlte tun omleh maw? ” kaci hianghiang bek hi. Gatamtui sathau aa kan kamuhcilna ahi hi. Ih sepzawh laitak, sumtum ahoih laitakin abeitheilo bangin ngaihsun kha kei in. Tawm lua kholtak kei cikei in. Dawnkai cia a takkeuhkeuh tuimal in khuakhat vaakzo cih thei in. Na kisik kei ding hi. Siantuang (Spicer College, India)\nPrevious: Tulaai Leitung Thuthang Tuamtuam Updates Jan 15,2015\nNext: Alamdang kipaak huai leh lungdam huai thu – ZTK


url: =Kumpite Khatna 1 (1 Kings 1)\n(The First Kings)\nKumpite Laibu Khatna sia Israelte ii kumpi za taw ki ukna tuanthu Samuel laibu sung pan a sia taw a kizom to ahi hi. Tua laibu sia khen thum in kikhen hi: (1) A pa David a thi ciang Solomon ii Israel le Judah te ii kumpipa a suana. (2) Solomon ii ngam ukna le a zawna thute. A teptee huai thu ah Jerusalem a Biakinnpi a sakna. (3) Ngam buppi saksang ngam le thangsang ngam ci in a kikhenna, taciang kum zalom kua (9 B.C.) dong kumpi seam tatuam te ii tangthu kikhumna hi.\nKumpipate laibu nii te sungah ngam uk khat papo sia Pathian tungah a thumaan le a thumaan ngawlna tungah zawna le lelna thute kikhum hi. Milim biakna le thu nit ngawlna te in lalna sung then hi. Kumpi ngam sak sangah kumpipa a seam theampo in hi ze-etna sia lel siat hi, taciang Judahte kumpipate ii thu kitepteena sungah zawna le lelna a kihel in om hi.\nKumpite Laibu masa sungah TOPA ii kamsangte sia kiciamtee tuam hi, tua Pathian taangin a paukhia kamsang thinliante in mihingte in milim bia ngawlin Pathian thu nit ngawlna a vawt ngawl natu pau uh hi. Hite sungah a kician tuam sia Elijah hi a, Baal pathian ii thiampite taw a kidemna tangthu om hi. (18)\nDavid ii maan hun a tawpna 1:1-2:12\nSolomon sia kumpipa suak 2:13-46\nSolomon ii ngam ukna 3:1-11:43\na. A kipat tuung kumte 3:1-4:34\nb. Biakinnpi kisa 5:1-8:66\nc. Hun khak sang thu 9:1-11:43\nA kikhentham kumpi ngam 12:1-22:53\na. Saksang minamte ii tualngal thawna 12:1-14:20\nb. Judah le Israelte ii kumpipate 14:21-16:34\nc. Kamsangpa Elijah 17:1-19:21\nd. Israel kumpipa Ahab 20:1-22:40\ne. Judah ah Jehoshaphat le Israel ah Ahaziah 22:41-53\nKumpite Khatna 1\nKumpipa David A huai a teak hun\n1Kumpipa David sia tu in pasal huai mama khat hong hi a, a naseamte in puanvan taw sisiin hi kale a khua mama a lum thei nawn bua hi. 2Tua ahikom a uliante in, ama munah, “Kumpipa awng, nang hong ou tu ngaknu khangmoi khat hong zon sak taw ung. Ama in nang taw a nai in hong luppui tu a, na khualum tu hi,” ci uh hi. 3Israel ngam bup ah ngaknu mealpha khat kizong a, Shunem ah Abishag a kici khat mu uh a, taciang ama sia kumpipa kungah ki paipui hi. 4Ama sia a meal pha mama a, kumpipa zongh ou hi, ahihang ama in nupa vai a zak pui nawn bua hi.\nAdonijah in Kumpi tokhum Lua nuam\n5-6Tu in Absalom a thi tak ciang David ii Haggith taw a tapa Adonijah sia David tate a nungta lai te sung pan a upa bel ahi hi. Ama sia a meal hoi mama mihing khat ahi hi. David zongh in ama sia bangma hunin tei ngei ngawl a, taciang ama sia kumpipa suak nuam mama hi. Ama le ama sia ngalleang, siphu te le ama a cing ngalkap sawmnga heang hi. *1:5 2Sa 3:4. 7Ama in Zeruiah ii tapa Joab taw thu son a, thiampi Abiathar taw zong thu kikum uh hi, taciang amate in ama sia hu tu a lungkim uh hi. 8Ahihang thiampi Zadok, Jehoiada ii tapa Benaiah, kamsangpa Nathan Shimei, Rei le David a cing ngalkapte sia Adonijah sangah a om bua uh hi.\n9Ni khat ni in Adonijah in Enrogel cik hui Ngul Suangpi a kicina munah tuu, khuital, khui no thaute sangaw biakpiakna in a pia hi. Ama in kumpipa David ii tapa dangte le Judah pan kumpipa uliante tua biakpiakna sungah sam hi, 10ahihang ama in a suapui seal Solomon ahizong Nathan kamsangpa ahizong, Benaiah kumpipa a cing pa sam ngawl hi.\nSolomon Kumpipa in Kikoi\n11Tua zawkciang Nathan in Solomon ii nu Bethsheba kungah pa in dongh hi, “Haggith ii tapa Adonijah in ama le ama sia kumpipa in kikoi ahi hunlam he ngawl ni ziam? Taciang Kumpipa David zongh in hi thu bangma he ngawl ahi hunlam na he ziam? *1:11 2Sa 12:24. 12Nangma le na tapa Solomon ii nuntakna na hu nuam le, 13ngaisutna hong pia khi hi, thakhatin Kumpipa David kungah pai in a, “Kumpipa awng, ciliap huai takin kei tungah kamciam nong vawtna ah ka tapa Solomon in na kumpi za hong laih tu ci ka na ngawl ni ziam? Tua ahile Adonijah sia bangbangin kumpipa suak thei ziam?” ci in dongh tan. 14Taciang Nathan in belap a, “Tua zawkciang Kumpipa David taw na papau laitakin kei kong tum tu a, a thuson teng maan hi kong ci tu hi,” ci hi.\n15Tua ahikom Bethsheba in kumpipa lupna khaan sungah kimu tu in pai hi. Ama sia huai mama zo a, Shunem panin Abishag in ou hi. 16Bethsheba kumpipa mai ah a niamin hong kun a, kumpipa in, “Bang uuk ni ziam?” ci in dongh hi.\n17Ama in, “Kumpipa awng, TOPA na Pathian ii min taw kei tungah ciliap huai takin kamciam nong piakna ah, nang zawkciang kumpi a suak tu sia ka tapa Solomon hi, ci ka na ngawl ni ziam? 18Ahihang Adonijah sia kumpipa suak zo a, taciang hi thu huvau nang bangma he ngawl ni hi. 19Ama in khuital tam ma, tuute, khuino thaute sangaw biakpiakna in pia a, ama in na tapate sam a, Abiathar thiampipa, Joab na ngalkap hon ukpipa samin poaipi khaam hi, ahihang ama in na tapa Solomon sam ngawl hi. 20Kumpipa awng, Israel mite theampo in akua in na kumpi za hong lai tu ci in na son tu hong ngak tek hi. 21Tabang na hi bale na thi papo ciang ka tapa Solomon le kei sia thumaan ngawlte a vawt bangin hong kivawt tu hi.”\n22Ama a papau laitak in, Nathan sia kumpipa inn sungah hong tum hi. 23Nathan tua munah om ci in kumpipa tungah kison a, kamsangpa, Nathan sia sungtangin kumpipa mai ah kun hi. 24Tua zawkciang ama in, “Kumpipa awng, Adonijah in nang hong laih kumpipa suak tu hi ci in taangko zo ni ziam? 25Tu ni mama in ama in pai in, khuital tam ma le tuu le khuino thaute sangaw biakpiakna in pia hi, ama in na tapate theampo sam a, Joab na ngalkap hon ukpipa zongh sam hi, taciang Abiathar thiampi zongh sam a, amate poai khaam in, ‘Kumpipa Adonijah a khan sau tahen,” ci in au uh hi. 26Ahihang ama in kei hong sam ngawl hi, topa awng, Zadok thiampipa ahizong, Benaiah ahizong, Solomon ahizong hong sam ngawl hi. 27Kumpipa in hite sia na thukim ma ziam, nang hong laih tu sia akua hi tu ziam ci in na uliante zongh nong son ngawl ma ahi ziam?” ci hi.\n28Kumpipa David in, “Bathsheba hong tum sak kik tavun,” a ci ciang ama hong pai a, ama ii mai ah ding hi. 29Taciang ama ii munah, “Ka ngim nga na theampo pan hong hunkhia a, a nungta TOPA min taw nang tungah kamciam hong pia khi hi, 30tu ni in TOPA Israel Pathian min taw kamciam kong piak kholet tu khi hi, na tapa Solomon in keima kumpi za hong laih tu hi,” ci hi.\n31Bathsheba kunsuk in, “Ka topa kumpipa nungta tawntung tahen!” ci hi.\n32Tua zawkciang kumpipa David in Zadok, Nathan le Benaiah sam sak hi. Amate hong sungtan ciangin, 33amate tungah, “Ka zum uliante keng vun; ka tapa Solomon in ka laa tung to tahen a, Gihon Cik ah tha suk tavun, 34tua munah Zadok le Nathan in Israelte ii kumpipa tu in sathau noai tahen. Tua zawkciang lemle tum tu a, ‘Solomon kumpipa a khan sau tahen,’ ci in au vun. 35Ka kumpi tokhum tungah to tu in hi munah hong heak kik ciangin, a nung zui vun. Ama in ka kumpi za hong laih tu hi banghangziam cile ama sia Israel le Judah uk tu in ka teal sa ahi hi,” ci hi.\n36“Na dei bangin ka seam tu hi,” Benaiah in ci in zo a, “taciangin TOPA in zongh hong kip sak tahen. 37TOPA sia nang kumpipa taw hong omkhop bangin na tapa Solomon taw zong hong omkhawm tahen, taciang ama ii maanna sia nang sangin zongh mainawt zaw lai tahen,” ci hi.\n38Tua ahikom Zadok, Nathan, Benaiah le kumpipa a cingte in Solomon sia Kumpipa David ii laa tungah suan in, Gihon Cik ah tha uh hi. 39Zadok in TOPA ii hong ompuina puanbuk sung pan olive thau la in, Solomon noai hi. Amate in lemle tumin, mipite theampo au in, “Kumpipa Solomon a khan sau tahen,” ci uh hi. 40Taciang amate theampo in ama nungzui in cia a, lungdam in au a, tamngai tumin, lei liing khom za tu in a aw uh nging hi.\n41Adonijah le a leangnate poaipi khaam a man kuan ciang, amate in awnging za uh hi. Taciang Joab in lemle aw a zaak ciang ama in, “Khuapi sungah awnging sia bang khiakna nei ziam?” ci hi. 42A pau a man maa in thiampi Abiathar ii tapa Jonathan hong theng hi. Adonijah in, “Hong tum tan, nang sia pasal pha khat na hi hi, thuthang pha khat hong puak hi lete kilawm hi,” ci hi.\n43“Thuthang pha hong puak ngawl khi hi,” Jonathan in ci hi. “Kumpipa David in Solomon sia kumpipa suak sak hi.” 44Ama in Zadok, Nathan, Benaiah le kumpipa cingte in tha sak hi. Amate in kumpipa laa tungah Solomon to sak uh hi, 45taciang Zadok le Nathan in Gihon Cik hui ah sathau noai in kumpi suak sak hi. Tua zawkciang amate khuapi sungah tumin lungdam in au uh a, mipite sia tu in ngamlum lialua uh hi. Tasia na zaak uh awnging sia ahi hi. 46Solomon sia tu in kumpipa ahi hi. 47Tuateng bek dom ngawlin kumpipa ii uliante in pai in Kumpipa David zatakna pia uh a, hi bangin ci uh hi. ‘Na Pathian in Solomon sia nang sang zongh in minthang sak zaw lai tahen, taciang Solomon ii maanna sia nang aa sangin khangto zaw lai tahen,’ ci uh hi. Tua zawkciang Kumpipa David in a lupna tungah kun in biakpiakna vawtin 48thungen hi, ‘Ka suan ka paalte khat kei hong laih sak a tasia hun a mu tu in hong nungta sak Israelte ii Pathian TOPA pok tek tawng,’ ” ci hi.\n49Tasia ciang Adonijah ii leangnate lau uh a, amate theampo dingin amate san tek ah paikhia uh hi. 50Adonijah in Solomon kiita mama ahikom TOPA ii ompuina puanbuk sungah biaktau ii kingh khat lenin om hi. 51Adonijah in ama kiita ahikom biaktau kingh lenin om hi ci in Solomon tungah kiko hi, taciang ama in, “A masa phitbel in Kumpi Solomon in kei hong thalup ngawl natu kamciam hong pia le dei khi hi,” ci hi.\n52Solomon in zo kik a, “Ama kei tungah hong thumaan po le a samzam khat zongh kithutha ngawl tu hi, ahihang hong thumaan bua ahile thi tu hi,” ci hi. 53Kumpipa Solomon in Adonijah biaktau panin samkhia sak hi. Adonijah Kumpipa ii mai ah kun suk a, taciang kumpipa in, ama munah, “Na cia nuam le cia thei ni hi,” ci hi.


url: =Leitungbup numeite ni 2011 ~ Hau Za Cin :: ZOMI DAILY\nposted on 3 March 2011 at 9:29 pm Lomkholna: Article, Hauzacin\nLeitungbup numeite ni 2011\nZingciang March 8, 2011 pen Leitungbup Numeite Ni (International Women’s Day) hi leuleuta ahih manin numeite thu tawm gen ni. Numei cih i zak peuhmah leh mi tamzaw lungsim ah, “Oh! Numeite tua bang hi. Numei ahih leh tuabang hi uh, tua bangin om uh, tuabang hi, tuabang hikei, tua… tua…” cih om hamtang se hi. Ahi zongin tua banga ngaihsutna om khempeuh hikim khollo ahihna, a kimuhkhialhna thu pawlkhat gen ni.\n1. Numei Sum Deihlua Den: Mi tamzaw ngaihsutna ah numei leh sum thu a kigen khak nak leh amau pen a huaiham diak, sum a deihlua diak, pasal sang a huaihamzaw diak banga ngaihsutna ompahpah hi. Tua pen hi khin tuanlo hi. Numeite in sum duhlua zawzen uh hi cih a kitehna om tuanlo hi. Pasal zong numei zah mah in sum deih uh a, numei mah bangin deih ngaungau veve uh hi. Ahi zongi pasal te in a deihna uh ki-ip theizaw deuh bek hilel a, a deihna zah uh numei tawh kikim veve hi. Sumzat nop asak dan uh zong numei leh pasal kikim hi. Numei in a sum zatna khempeuh uh gengen leh nuamsa a, pasal in gengen khollo bek in a zatnop zah uh, a zatnopzia uh kibang veve hi.\n2. Sum Thu ah Lungkia Baih: Numeite sum thu ah patau baih, lungkia baih diak hi cih pen diklo hi. Sum a zon uh ciang a meet ding vive in ngaihsun uh a, a sup khak uh ciang lungkia pah demdam uh hi cih pen dik khinlo, maan khinlo hi, kici hi. Pasal zong a lungkia lua peuhmah hi a numei bek hipeuhmahlo hi. Numeite a sup uh ciang, a meetloh uh ciang a lung uh khamlua in mite kiangah lungkhamko, kilaak pah hi tuanlo hi. Amau mizia limlim ah thusia hi in thupha hitaleh pasalte sangin genkhia baihzaw, pulak manlangzaw uh ahih man bek hi a, sumbawlna ah sumzonna ah a sup man uh, a meetloh man uh bek hituanlo hi.\n3. Numeite’n Sum Muhzia Ding Ngaihsun Siamlo: Numeite summet bawl siamlo, ahih kei leh sum muh pahpah dan ding ngaihsun siamlo zaw cih mipi ngaihsutna om pen dikkhinlo hi kici hi. Sum muh dan ding tuatkheh siamlo uh cih upna diklo kici hi. Tua banga mipi ngaihsutna om hangin numeite lungsim ah kimuanngamna kiamsak ahih man bek hi kici hi. Sum tuat, sum sim lamah numei zong pasal zah mah in kiva lua mahmah a, a siamneel taktakte bang pasal sangin kimuangzaw uh, khentatna manlangzaw, koih ah meetbawl ding cih ngaihsun manlangzaw uh hi kici hi. Tulai sum meetbawlna tamzaw pen investment ahih manin numeite in koi ah invest ding cih ngaihsun siamlua mahmah lel uh hi kici hi. Tua pen, nidang sangin numeite in koi ah summeet tam kingah, koi ah kingahlo cih thutheihna (investment information) a neih semsem man uh hi kici hi. Nidangin bel pasalte bek in sumbawl lam sai uh a, numeite pen inn nupi (house wife) in kikoih tamzaw ahih man hi.\n[Leitungah ‘mawnlel’ tam semsemta cihna hilo dia… he he… ciamnuihna hisam e, tua bel]\n4. Numeite in Summetbawl Cimtakpah Ding Hi: Numeite pen sum zat haat, sum zat manlang leh hangsan a kigen ahih manin a zon lam taktak ciang a lawp keei pong uh hangin a sawtna ciang cimtaakpah ding uh hi cih upna om hi; tua pen zong dikkhinlo hi kici hi. Sum a muh ciil uh nopsa ding, lawp ding uh, ahih hang a sawtpi ading taktak ciang utlo in cimtaak ding uh, a zat lam mah nuamsa zaw ding cih ngaihsutna om pen hituanlo hi. Pasalte zong numeite mah bangin sumzon nuam a sa hi a, a zat zong nuam a sa hizaw uh hi. Numei leh pasal a kibatlohna taktakzaw bel numei in ‘meet ding hi’ cih a tel mahmah masiah summeet dingin sem ngamlo a, pasal te in bel ‘meet ding hi, meetlo ding hi’ cih zong tel mahmah takei leh hihsukgawp nuam zel hi kici hi. Tua sungah numei pen a dawilokzaw tawh kibanga, a taktak in a pilvangzaw uh na hi gige hi!\nLeitungbup Numeite Ni hong tung ahih manin Zomi numei khempeuh tungah itna leh phawkna, leh kalsangzaw suan ciat dinga deihsakna kong khak hi.\nPrevious: Bing ah na Website URL naguan nopleh\nNext: Zomi Nam Ni 2011 pan hanthawtna ~ Khat Thang


url: =Obama Ii A Thiamna Thu Nga le A Thiam Ngawlna Thu Nga « Nikonghong\nHome » Politic » Obama Ii A Thiamna Thu Nga le A Thiam Ngawlna Thu Nga\nObama Ii A Thiamna Thu Nga le A Thiam Ngawlna Thu Nga\nAmerican president kiteal kik tu hun hong nai vaial aa, Obama a demtu Republicante zong primary election state 3 ah man zo hi. Mit Romney, Newt Gingrich le, Santorum state khat tek ah haat bel hi. State lian khat in aki ciamte Florida sungah tu nipi sung kidem tu uh hi. Mit Romney sia US Sizangte in Sahlungte ih nak Spanishte tatak hi ngawl ahihang, a pa sia Mexico ngam Cancun khua ah a piang khat hi aa, kum 5 kiim a phaak lai US ah hong kikhiin ahikom, a taangpu Mexicante ahibawle, Sahlungte in me a pia nuam tuam katawm maw ci zong ngaisut huai hi. State lian mama a hi Florida, Texas, California khawngah Sahlungte tam mama thong ahiciang, ngaisut nop huai sa ing.\nRepublican sang pan a zo tu kihe ngawl lai ahiciang, Democrat sang pan a kidem tu Obama thu taw zomh to pai zaw tawng. President a sep zawk kum 4 cing tu hi zo aa, mun theampo ah a kicing mihing kuama om ngawl ahibangma, Obama ii a kicin zaw hiatna le a kisapna teng en kaak tawng.\nA thiamna thu nga\n1. Iraq ngaal mansak\n2. America ii lim, leitung in a hoi zaw in musak\n3. A kamciamsa healthcare reform\n4. Osama Bin Laden taw kisai\n5. America depression nga natu pan suataak zo.\nA thiam ngawlna thu nga\n1. Healthcare Reform sungah awkcip lai\n2. Iran te daal zo ngawl\n3. Kumpi deficit problem puapha zo ngawl\n4. Housing market pua zo ngawl\n5. Sipuazii taw kisai kamciam nasia piak pal lei.\nA thiamna thu nga teng:\nPolitician khat in a piaksa kamciam bang sepna in a min ngana hoi mama thu ahi hi. Iraq ngaal ka man sak tu ci in 2008 me zol in a a-au lai a kamciam a taangtut dong seam ci in historian taangthu atte in ni khat ni ciang at tu hi zo hi. Iraq ngaal simna ah American ngaalkap 4,484 thi aa, 32,200 liam hi. US $ billion 806 vaal kizangh hi. Veterante (sit-muh-htaan haung) te kibawl natu le zatui zaha manh sia 2050 kum thet dong US 1 trillion ($ 100,000,000) kisamh tu hi ci in Brown University in son hi.) Iraq ngaal sia tha 105 (month) sung hai aa, Saddam Hussein taak sak nopna huvau vingveng in a tung a sum le pai, mihing nuntakna teng akizangh suak hi. 2011 sung thu piang Arab Spring (Egypt, Libya, Tunisia….etc) sung a piang, thu te en leang, sum le nuntakna tam mama zak kul vet ngawl in middle east dictator khat zawk ciang khat (Mubarak, Kadafi …etc) hong taak thei lel ci thu tepte huai mama hi. Obama in 2002 pekpan kipan ngaal sim tu langpan in a-au aa, 2008 me zolna zong ah a son bel thu ahibangma, hi thu tung taang ngual zawna nga ci in kiciamte hi.\nSeptember 11 thubuaina omma in America sia leitung ngamte in thupha vawt ngam, a cingh, a thu thiam ngam khat in hong mu hi. September 11 zawk tawm vei ciang ngaal pawl khat hong sim aa, leitung buaina tatuam sungah kal suan in nung le kik thei nawn ngawl hi. Tua hun pan kipan a thu thiam, a cingh America ii lim sia hong thim vaial bek dom ngawl Americante ii ngamtatna leitung in lamdang sa in kii huai hong sa hi.\nAmerican ngaalkap khat in thong taak khat a vawt siatna\nIraq ngaal huvau leitung in America ii secret in a nei ku ngaal le sa kepna thong (prison) te thu (Guatanamo Bay) le a matsa uh ngaal te a avawt siatna thu (torture, waterboarding), 2004 sung thu piang Abu Ghraib thong sung ah thong taak te akilawm ngawl in a vawt siatna thu (torture, rape, sexual abuse, homicide) te in kawl ngaalkap te ii ngaal simna ah a uk uh bangpo a ngamtat bangma America ii lim sia sia cip sak hi. 2008 hun lai in America ii lim sia patang seksol haat mama khat in a no zawte a zawthawk taw kibang in, America ii lawm pha bel ngam te ngangawn in kii huai hong sa hi. Ngam tatuam pan poll te en kik leang, America ii ngamtatna dik sa in hong thauk-khaan sia, England ngam pan zakhen 53%, Australia pan zakhen 46% le Germany pan zakhen 31% bek om lai hi. Obama hun sung ah tua poll te hong hoi kik aa, leitung in America sia a hoi, a cingh, a dik ngam khat in hong mu kik hi. Tua poll laakna ah, muslim ngamte ah taak suk kik bilbel hi. Obama kaa zawk, America ii ngamtatna sia Egypt ah zaken 20%, Pakistan ah zakhen 12%, Jordan ngam ah zakhen 13% bekin Obama le America ii ngamtana diksa, thaukkhaan aa, Bush lai a saang niam zaw siat hi.\n3. A kamciamsa healthcare reform vawt zo\n“I will sign a universal health-care bill into law by the end of my first term as president,” ci in 2008 lai kamciam a piak bangma nasia tak in a hanciam zawk ciang health-care bill sia tu ni Republicante in nasia tatak langpan hikale, zo hi. Ahihang, Health care reform hoi takpi ziam, hoitakpi ngawl ziam, zak taak ziam zak taak ngawl ziam ci sia 2014 ciang in kitel pheang tu hi. Obama-care ci in Republicante ii ci vadai hi reform ii a tam zaw sia 2014 ciang effect tatak pheang tu hi. Ciang Obama-care sung akihel ahi, American ngam mi theampo in health insurance nei nanaak kul hi ci thu tungtaang Supreme Court ah 2012 khaal tumma kinialna (debate) om lai tu aa, tua kinialna tung tawn in khensatna sia June tha khawng ciang om thei pheang tu hi.\nJohn F. Kennedy in “Zawna in Pa tam mama nei aa, lelna in ta-nga khat ahi hi” na ci ngei hi. Bin Laden that tu in a kuan uh lai, a zezen in senpyi ngawl hi thong le, a kuama po in Obama kawk niknek tu hi. Obama ii mawna vingveng suak tu hi. Banghang ziam ci le, hi Osama Bin Laden operation ii lampuipipa, leader sia Obama ahikom hi. Hi operation in a patna pan kipan a tawp dong Obama ii thupiakna (under command) taw kal suan hi. Obama ii lampui thiamna (leadership) bangza hoi ziam ci sia kimu thei hi.\nPresident Ronald Reagan pan kipan President 8 bang ii khut nuai ah naa a seam ngei defense Secretary Robert Gates in “one of the most courageous calls… that I think I’ve ever seen a president make.” ci in Obama sia na pok hi.\nVice president lui hi aa, terrorist te tungtaang Obama a hawm thaw cip khat ahi Dick Cheney in “You’ve got to give him a lot of credit for making the decision, It’s no question that was his responsibility and I think he handled it well.” ci hi.\nAmerican ii 1947 GDP sang 2008 GDP niam zaw (click on graph to read full story)\nRepublican khat ahi Cantor in Obama hun sung nasep nei ngawl tam vaial hi ci hi. Man mama hi. 2009, Obama kaa sawng lai unemployment rate sia zakhen 7.8% hi kasap, kum 3 zawk ciang zakhen 8.5% bang thengto hi. 2010 sung zakhen 10% dong zong theng ngei hi. Cantor ii ci bangma Republican Bush hun lai unemployment rate sia zakhen 4.7 dong niam suk ngei hi. Siipuazi khantona (Economic growth) zong Obama hun sung taak hi ci in Republicante in mawsiat aa, tasia zong man vave hi. Ahihang, Republicante ii son ngawl thu khat son tu hi leang, Bush ii tuak hun, 2008 kum, Obama ii president kaa hun lai America ii GDP (Gross Domestic Product) sia 1947 zawk a niam bel kum hi. Second world war man sawng USA ii GDP sang in 2008 Republican Bush ii khut nuai GDP niam zaw hi.\nGDP le Depression thu tawm son tu hi leang:\nGDP khiakna sia Britannica Encyclopedia te in “Total market value of the goods and services produced by a nation’s economy during a specific period of time” ci hi. “Ngam khat ii a vawt vanh le naa theampo ii a amnh” ci leang a ol bel in kitel tu um ing.\nDepression khiakna sia “A period of drastic decline in a national or international economy, characterized by decreasing business activity, falling prices, and unemployment”. A ol bel le a tom bel in phen tu hi leang, “Ngambup siipua zii, kialpi tung” ci leang kitel tu um ing.\n1920 kiim lai in leitung bup depression (siipuazii kialpi) tung aa, haksatna nasia tatak in piang ngei hi. Second world war man sawng zong, ngaal huvau in nasep om ngawl, sum zonna haksa in, tubangma haksatna tam mama piang hi. Tua hun lai GDP saang in Republican Bush tuak hun lai, GDP niam zaw hi. Depression a ki nga dektak na hi nginge hi. Tua ahikom Obama president suak bua ii, Republican khat president hong seam le zong, unemployment rate le, siipuazi khatona (Economic growth) sia tubangma hi lel tha tu aa, sia zaw zong hi thei lai hi.\nBangbangpo ahizong, Obama in American ngam bup depression dong thet thei natu pan in hong suatak zo ci thu sia kuama nial thei ngawl thu khat ahi hi.\nMihing in piang kuama piicing (perfect) om ngawl ci in patna ah ih kipat bangma, Obama ii thiam ngawlna, khialna zong na om vave hi. A kik ciang Obama ii a thiam ngawlna nam 5 thu kikum tawng..\nZom lai tu…..\nSource: www.theweek.com, Wikipedia, Britannica Encyclopedia\nBy thawngno in Politic, USA on January 31, 2012 .\n← Sizang Kam Taw Kisai Thu Kikupna\tObama Ii A Thiamna Thu Nga Le A Thiam Ngawlna Thu Nga II →\nLai dang tataum sim kul ngawl a,tuh hi bang nong phen/hop thei lungdam mama hi.Zom tatao lai taw–Mee piak tuh zong hi sia tung depend tuh na po hi awng…Laitui te pau le ka piak ngawl tuh he dedek zo khi.\nLungdam ei, Pu Thawng….\nkei zongh kin mama ka hi hang athuson uh te sia azul bekvo telbek aa tubangh acing tak aa nong suasak sia dik sa mama ing.lungdam.


url: =Mizogam Dongtuakvai tawh khualzinna pan Report :: ZOMI DAILY\nposted on 17 August 2017 at 8:25 pm Lomkholna: Cinliankhai, News, Zomi\nZomi Donghu Kipawlna min tawh Mizogam Dongtuak Laizom Zosuante huhna ding sum ih kaihkhop pen August, 8,2017 in YMA,Sub-head Kuata Champhai ah Zomi Cultural Sociaty tawh kipawl in aki ap khitteh ZCS Champhai tawh Minam Kalsuan nang maban honkhat ka kikup theih ban vuah, Aizawl ah zong ZCS makai Pawlkhat tawh zong na holim thei ungh.\nYMA Te Etteh Huai\nYoung Mizo Association(YMA) pen June 15, 1935 kum pek in ana kiphut khin hi a, tuni tan dong dingsuakto uh hi. Kum 14 pan atungsiah khempeuh YMA member in sang uh a, mipiten zong YMA hih nuamsa ci hi. Tulaitak YMA makaite pen kum 50 gualgual tam peuhmah uh hi. Vision, Mission, Objectives leh Policy hoihtak nei uh hi. Kipawlna tuamtuam ahi, Mizo Zirlai Pawl, Numei Kipawlna, Uppa Kipawlnate amau nuai ah koih in khut kilen uh hi. Kipawlna tampi om zezua lo uh hi. Office mun tampi ah koih uh a, Office a nasemte Mizogam Kumpi in khasum pia uh hi. YMA te tangh lenglo a, kizom diamdiam uh hi. Central YMA ihcih pen Aizawl ah om a, tualai pan mun tuamtuam a,YMA te control in nasem khawm uh hi. Hihbang in ki thutuak in na asep khop uh ciang, YMA te nasep limlim Mizogam in niallo uh hi. Natlehsat vai bek hilo, Agam khantohnang, Siangthonang leh daihna, muanna a om nang zong nasem uh hi.etc\nMizogam aa Teng Zomite Dinmun\nMizogam tung Zomite pen pawlkhat Sukte, Pawlkhat Paite in Mizogam Kumpi in ciamteh hi. Asawtnailo Hunpaisa in Zopau paungamlo leh Zomi hing cih a genkhia ngamlo Sal lungsim nei honkhat om uh hi ci-in ZCS makai khat in hong gen hi. Ahihhang in, Aizawl ah Zomi Innkuan a dinzawh kum 10 cing ta hi.Zomi Cultural Sociaty pen Mizogam Kumpi phalna ngah kipawlna ahihi. Zongeina kepcing ding leh Zomi vai limtak sem ding in pan alak mahmah laitak uh ahihi. ZCS pen Aizawl, Champhai leh Hnahlan etc ah om kawikawi hi.\nMizogam a Teng, Zomite Maban\nZomiten Mizogam ah maban Limci na nei uh hi. ZCS in Mizogam Kumpi kiang ah Zomi in kiciapteh nang, anget laitak uh hi a, Zomi in ciaptehna ngah khin uh leh kal khat khit kal khat manawt toto ding uh hi. ZCS makaite mipil vive hi in, Pasian in thupha hong piak sak tozen ding a, muanhuai mahmah uh hi. Mizogam Election ah Third Person in Zomi ading thei gige cih thu Pu T Thang ZCS -Champhai President in hong gen hi. Mizogam Election ah MNF leh Congress kikal ah Zomi ki om hi, a diakdiak in Champhai District agenna ahihi. Zomite longkhat in ging khawm hileng, Champhai District ah Zomite panpanna in zo ding hi. Zomi ading Political Demand kinei thei ding hi, Champhai khuasung bek ah zong Zomi Inn 700 val ki om hi, mun tampi ah zong ki om kawikawi hi, Candidate ding bang a qualify omleng MLA mun nih bang kingen thei ding dinmun ahihi, ih pum khat ding a thupi penpen hi cih thu President ZCS in hong gen hi.\nChamphai ZCS ten a etteh huai maban limci, lianpi nei uh hi. Tulaitak in Zomi Innpi lamna ding amun pi 480 kimkot bang amau sum tawh, Tonsim khua ah na lei khin uh hi. A Innmun omna pen Tonsim leh Zote kikal cileng mitam zaw in mitkha ah muthei ding hi. Tua mun pen tuzawh kum10 khitteh Tonsim khua laizang suak thei ding hi. Ahang innah Tonsim pen akiang a khua nonote tawh kizom dekdek ta hi.ZCS makaiten a mun hong etpihteh thangah huai kasa mahmah hi. Tonsim khua laizang ah Zomi Innpi ding gemgam ding cih ka mitkha in amuhteh katha ana lawp mahmah hi. ZCS Champhai in Zomi Innpi bek hilo in, tua mun ah Zomi College nadong neihzawh nang ngimna lianpi nei hi. Mizogam ah Hmar Innpi cihbang a tuamtuam neitek uh a, Zomiten anei nailo hizaw hi hangh. Ngimna lianpi nei ZCS Champhai in Leitung bup Zomite leh Pasian muang a kalsuan uh ahihi. Zomi Innpi ah Zomi vai kihawm zawh nang, Inn kisam tuamtuam lamzawh nang huhna hong kawikawi ding uh hi.\nMizogam bek thamloh Leitung ah Zomite ihtenna peuhpeuh ah Zomi Innpi neihzawh ding thupi mahmah hi. A etteh huai Champhai ZCS te ngimna ah kigawm in pangkhop ciat ding thupi mahmah hi. Migam ah Innpi va lam cih pen tulaitak USA te nasepdan tawh kibang in hoih mahmah hi.\nMizogam aa Teng Zomiten, ZCD leh ZYA Hong Lamen Mahmah Uh\nMizogam aa teng Zomiten ZCD leh ZYA hong muang mahmah uh hi. ZCD in 2015 Kibelbawl gam ah Zomi min tawh Parliament kah ahihman in kibelpawl gam ah Zomi ciapteh nang hong vaihawm zo ding in lametna lianpi nei uh hi. 914 Zomi vai bang hong lim dot mahmah uh hi. Tuaban ah ZYA pen amau omna lam aa YMA dan in akalsuan zawh nang lametna lianpi nei uh hi. ZYA pen Khua 100 val ah om khin cihthu a theih uh ciang in lungdam in kipak mahmah uh hi.\nZomite ih omna ciat pan in ih Gam ih Minam ading lunghimawh in panla tek ih hihman in Zogam hong paallun hak nawnlo ding hi. Takkheh Zomi!\nPrevious: Penang ah nikhatsung in mun 3 ah mawtaw meikang kawikawi\nNext: Yangon gundung ah zatding gunkuang nih Australia pan Yangon tungkhinta\nAkta duhgawl kilawh khup ~ TK Lian


url: =Let’s Bark Again (Hangkik dihni e) ~ Hau Za Cin :: ZOMI DAILY\nposted on 23 December 2015 at 10:25 am Lomkholna: Article, Hauzacin\nZomi te pen a hang nuam mahmah minam hi cit ciat hi. Polhteh zaw lai. Khaksawh khawng la damdam. Cil lah utna peuh ah sia ziau. Na hoihlo khat mu leh bawlpha ning cih sangin HAN’SAN! Thuiiiii…. .!! Lampi ah singbul suangbul khat suikha leh, “Lawlawm, na paina ding en ve,” ci pah. A meh huan phuulsak in a tui leet leh, “Lawlawm, na meh huan en lo maw,” ci pah. Haan bekbek, haan bekbek…. TEK LEH MO film ah, “Paupau kei in ka kiu phul kha ding na hi…” ciin a teek in a monu kiuhsawm, ngiim teetaa….. Zomi te pen hih bang tawh a kipelh nai mello minam ihi hi.\nTua ahih manin i pelh ma in tawm khat hang kik dih ni.\nGam leh lei neih mateng Zomi hi hang cih pen mite in a thu in thei bek dinga, a taka i lah theih ding om nailo hi. Tua gam neih nang in bang sem leng piang ding hiam cih pen limtakpi a kikup huai mahmah hi.\nMinam a om phot kei leh “hih ciang ka minam te uh tenna hi a, hih ciang ka gam ding uh in ciamteh ni” cih ding hi theilo ahih manin minam min khat zong a kician khat i neih kisam ding hi. Tua khit ciang tua minamte tenna tua gam tua khua, tua lei teng hi kici thei ding hi.\nMinam min nei dingin namdang tawh i kilamdanna khat mite i lah siam kul hi. Minam dang tawh i kilamdanna pawlkhat – min phuah dan, kizep dan, kiten kipui dan, nopni dahni zat dan cihte mite aa tawh a kibatlohna mite i lahsiam kisam ding hi. Tua pen ngeina kep bit i cih pen hi. Mite zat dan tawh kibanglo nei napi mite a tawh kibang i zatsawma, mite cih bang i zuih pianpian leh ei-aa Zomi cih pen omlo dinga, “Zomi kici om nawn kei e, ngeina tuam nei nawn kei uh, mikang te aa zuita uh, mivomte a zuita uh, kawl leh vaite a zuita uh, minam tuam a hihna uh om nawnkei” hong kici ziau dinga ei i val ding hi.\nMinam ngeina tuam kep bit den na dingin i ngeina te a kizat den kul hi. I pawi ni thupi te i zat tangtang kul hi. Khuado Pawi leh Sialsawm Pawi te zat kisam ding hi. Christmas leh Good Friday te pen biakna pawi ahih manin Zomi te minam tuam ihihna lahna hilo hi. Mopawi zat dan zong mikangte kipi dan kiten dan te i zuih ziau a, biakinn leh biakinn kong khawngah a hiam, Hotel khawngah a bei ziau leh minam ngeina ahihna a omlo ding khat hi.\nZomi hihna kepna dingin kizepna zong Zopuan, Zongeina kizepte i zat den kei leh Zomi hihna om tuanlo a, a siing deuh nungak ten a teen a, a mong palh deuh tangvalte in a teen leh tua pen Fashion hilel dinga, tulai mikhempeuh kizepdan hilel hi. Zonik, Khephiau, Puandum, Puanlaisan, Tangciin cihte i limzat mahmah kei leh minam tuam ihihna om tuanlo a, Bazar ah a kizuak peuh lei a kizep ding hilel hi – Suit, Tie, etc. tawh e…\nMeh huan dan zong Zomi meh huan Zohuan cih pen i limzat kei leh mite in Zomi te meh huan dan theilo dinga, Zomi te meh a tuam in om hi cih zong theilo ding hi. Zomeh a min tawh a huandan tawh nei lehang Zomi pen minam tuam khat hi hang cih kitel ding hi. Tua bang i lah theihding a om kei leh Zomi hihna om tuanlo a “one of the mongoloid races” kihi lel hi.\nLa sak zia zong a tuam i neih om a, mi a tawh a kibanglo om hi. Tua pen tulai ciangin kizang nawn mello a, mikang music leh mikang lasak zia khawng bek kilimzat ta hi. Zomi ngeina lasak zia leh minphuahziate mite a tawh a kibang hetlo ahi hi. Sannem la, Lapi, Latung, Laphei, etc cihte pen minam dang a zang kitheilo hi. Ahi zongin Zomi te in zong kimansuah pianpian ta hi. English music sinna dingin guiter leh drums khawng sum tul tampi man bei in kilei ngam a, Zomi music van khuang leh dakte leina ding in i sum kizang ngamlo hi. Zang ngamlo bek thamlo kizahpih lai hi ta zen hi hang.\nMinam tuamtuam paikhawmna ah “Kei Zomi hi ing” ci kenkaan se nai ve, ahi zongin tua na lawmpa in na Zomi ngeina khat uh hong lak aw, ci leh bang na lak dia?? “Van a tung Solkhapi a taan lai tengin” cih la na sa suk mai diam?? Ahih kei leh Cingpian dandan e cing pian dandan e na sa zaw diam?? “Lam khat hong lak in ci leh Break dance na lak diam?” ahih kei leh “Saipi Khupsu na lak zaw diam??\nZomi aw, i kitot, i kihawmthawhna te i ki pulak ngeina ahih mah bangin tuni in Zomi ihih noplai takpi leh hih i Zomi hihna te i kepcing kisam hilo hiam ciin kong pulak hi.\nA sem ding eimah tek hi hang. Na ngeina na zumpih leh na minam a zumpih hi a, na minam na zumpih leh na minam mangthang ding hi. Na minam mangthang leh nang zong mangthang dinga, minamdang khat suak lel ding hiteh. Zomi ihihna it huai i sak leh Zomi hihna hong lak gamtatziate khempeuh a kem ding eite mah hilo ihi hiam?\nMi gam mi lei ah teeng in mite minam mite phung tang khin ding maw? Ahih kei leh minam tuam khata hong bawl Pasian hong bawlna kem cing ding? Na tu na ta na pattah ding nang tavuan hi a, na lawm na gual tavuan hi masa lo hi.\nMangthang ding a Zomi a piang hi diam?\nMangthang khawm liai liai lel ding i hiam? Midang nam dang zi leh pasal nei in amau zia leh tong zui in amau minam suak toto lel ding i hiam? Biakna thak zui toto in mite minam suaktoto lel ding ihi hiam?\nNgaihsut ding om in na thei hiam?\nZomi khat khantoh ding sangin Zomi khat nengniam ding leh hazat ding bek a i ngaihsut den pen i pilna tua ciang bek mah hi lai hi ding hiam? “Zomi kiamkiam, namdang khangkhang” ciin nau awihla phuak thak mai ding i hiam? Namdang lah phu ngam keek lo in Zomi leh Zomi mah kisimmawh ngakngak ding i hiam? Lets bark again, are you ready? Dr. Hau Za Cin\nPrevious: Khuamial sung pan, khuavak sungah ~ David Tuang\nNext: Titanic Tembaw sungah ih theih khak loh thu om


url: =Lungphona tawh kisai :: ZOMI DAILY\nLungphona tawh kisai\nposted on 7 December 2014 at 9:33 pm Lomkholna: Article, Myanmar\nMi khat in a pianpih ngaihsutna tawh suakta takin gen theihna nei ciat hi. Hih mikim in a neih suaktakna pen a hunhunin galvan zang loin, dai takin zatkhiatna hi a, tua pen suakta takin lungphona kici hi.\nIndia gam suahtakna dingin Gandhi in na zang a, mikangte in manin thong sungah khum bek uh a, galhiam zangin na bawlsia lo uh hi. Gamkekte hun lai in ngeina khat bangin kizang ngei uh a, mikangte pen Vietnam a uk Piantitte zahin na gamtat sia lo uh hi. Kawlgam kumpite in lungphona a neite a thah zah leh a ngongtat bangun Piantitte na gamtat sia lo uh hi.\nMikangte hun lai in sangnaupang Bo Aung Kyaw na that ngei uh a, mikangte leh sangnaupangte kiho theihna na nei zaw uh hi. 1962 kumin Ne Win hong kah ciangin mikangte sangin suk zaw-in, sangnaupangte a lom a tangin na that hi. 1988 kumin zong sangnaupangte a lom a tangin a kithah banah thong sungah tampi na khum uh hi.\nU Nu hun lai in sangnaupang Hay Ri Kan a sihna hangin U Nu in gambup Primary pan tan 10 dong exam kul loin na pass sak khin hi. A hunhun in Democracy gam ah aana neite in sangnaupangte lungkim sakna dingin kimuh pih den thei uh a, ei gam ah ahih leh sangnaupangte khualna om loin, a sin ding uh lesson a kipan thu tuamtuam ah tung lam panin ukcip uh hi. Sangnaupangte haksatna khat peuh a neih uh ciangin lungphonna hong neih uh leh kumpi in thah leh mat thuah den lai uh a, a haksatna uh bang hiam cih zon pih ngei loin gal bawl den lai uh hi.\nTu lai takin lokho mite en le hang a leitang uh aana tawh kilak sak a, a leitang uh a kivakna uh ahih manin deihkikna hangin daitakin (Non-violence) lungphona a neih uh pen pia kik ding cih tha dah manin thong sungah khum zaw uh hi. Kumpi khat in a gammite a it naak leh a gam mite in zong it pah ding a, a gal bawl leh a mite in zong gal bawlin kumpi tokhom tungah a tut lianluan hangun mipi neilo suak thei hi.\nTua ahih manin kumpi in a gam mipite haksatna, sangnaupangte haksatnate thudonin kimuh pih ngam ding uh a, tua bangin kimuhna hangin, tu lai tak a i haksatna khempeuh hong veng thei pan ding hi. Kigal bawlna in gam susia ding a, kikup khopna in gam kipsapin khantohna zong hong piang sak bek ding hi. Ref: New Watch Weekly. Lom 9. Hawm 26. Nov. 18, 2014 Laimai 18.\nZo Aw Lom II, Hawm 21 pan hongki suaksaksawn ahihi.\nPrevious: Report from Elim Resource Center Ministry Team ~ Dr. Ngul Khan Pau\nNext: Khutbom neihlohhang gualtung atuang veve Maricel Apatan ~ Sia Francis Kham\nKammal kilawm pawlkhat (Azom 29 May)\nFarewell Sia Philip Khaipu and family\nA kikhen theilo gamthu le minam thu ~ Rev. Cin Ngaih Thang\nLenlai Tanlai lakhui bawlpa Haupi tawh holimna\nGualzawhna le Khankum ~ NK Khanno\nNa Computer ading akimawk ngah Ubuntu OS\nTulai hunsia sungah ~ Dr. Ngul Khan Pau\nIndia in ICBM Agni Missile ali veinading sitna nei ~ TK Lian\nAung San Suu Kyi apumpi zaw “Paralyze” ci’n zuauthuthang ki khahkhia\nDelhi : Leivui khuapi ~ J. Thang Lian Pau